9.1 โครงสร้างการจัดการ

โครงสร้างการจัดการบริษัท ณ ปัจจุบัน ประกอบด้วย คณะกรรมการบริษัท
และคณะอนุกรรมการทั้งหมด 4 ชุด ได้แก่ คณะกรรมการตรวจสอบ
คณะกรรมการสรรหาและกำหนดค่าตอบแทน คณะกรรมการกำกับดูแลกิจการที่ดี
และคณะกรรมการบริหารความเสี่ยง โดยมีขอบเขตอำนาจหน้าที่ของคณะกรรมการแต่ละชุด ดังนี้.-

(1) คณะกรรมการบริษัท

คำนิยาม

-   กรรมการที่ไม่เป็นผู้บริหาร

กรรมการที่ไม่เป็นผู้บริหารของบริษัท หมายถึง
กรรมการภายนอกซึ่งไม่ได้มีตำแหน่งเป็นผู้บริหารหรือพนักงานประจำของบริษัท
ไม่ได้เป็นกรรมการบริหารหรือกรรมการผู้มีอำนาจลงนามผูกพันบริษัท

-   กรรมการที่เป็นผู้บริหาร

กรรมการที่เป็นผู้บริหารของบริษัท หมายถึง กรรมการที่มีส่วนเกี่ยวข้องกับการบริหารงานประจำ
มีอำนาจในการจัดการ และมีอำนาจในการลงนามผูกพันบริษัท

-   กรรมการอิสระ

กรรมการอิสระของบริษัท หมายถึง กรรมการที่มีคุณสมบัติดังนี้

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดในบริษัท
    บริษัทย่อยหรือบริษัทร่วม ไม่เป็นผู้ถือหุ้นรายใหญ่ หรือผู้มีอำนาจควบคุม
    โดยให้นับรวมหุ้นที่ถือโดยผู้ที่เกี่ยวข้อง (ตามมาตรา 258
    แห่งพระราชบัญญัติหลักทรัพย์และตลาดหลักทรัพย์)

2.  ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมบริษัท บริษัทย่อยหรือบริษัทร่วม
    และไม่มีผลประโยชน์หรือส่วนได้ส่วนเสีย
    เว้นแต่จะได้พ้นการมีลักษณะดังกล่าวมาแล้วเป็นเวลาไม่น้อยกว่า 3 ปี

3.  ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็นบิดามารดา
    คู่สมรส พี่น้อง และบุตร รวมทั้งคู่สมรสของบุตรกับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่เป็นบุคคลที่มีหรือเคยมีความสัมพันธ์ทางธุรกิจกับบริษัท บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุม ในลักษณะของการให้บริการทางวิชาชีพ และทางธุรกิจการค้า
    ซึ่งเป็นไปตามข้อกำหนดของตลาดหลักทรัพย์แห่งประเทศไทยในเรื่องการทำรายการที่เกี่ยวโยงกัน
    เว้นแต่จะได้พ้นการมีลักษณะดังกล่าวมาแล้วเป็นเวลาไม่น้อยกว่า 3 ปี

5.  ไม่เป็นหรือเคยเป็นผู้สอบบัญชีของบริษัท บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุม และไม่เป็นผู้ถือหุ้น

6.  ไม่เป็นบุคคลที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่

7.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

8.  สามารถทำหน้าที่คุ้มครองผลประโยชน์ของผู้ถือหุ้นทุกรายอย่างเท่าเทียมกัน
    และดูแลมิให้เกิดรายการที่มีความขัดแย้งทางผลประโยชน์ระหว่างบริษัทกับบุคคลที่เกี่ยวข้องกัน
    และสามารถเข้าร่วมประชุมคณะกรรมการบริษัทเพื่อตัดสินใจในกิจกรรมที่สำคัญของบริษัทได้

อนึ่ง การกำหนดนิยามกรรมการอิสระของบริษัทดังกล่าว
ได้มีการปรับปรุงแก้ไขให้มีความเคร่งครัดมากกว่าที่กำหนดโดยสำนักงาน ก.ล.ต.

หลักเกณฑ์ในการคัดเลือกกรรมการอิสระ

บริษัทมีหลักเกณฑ์คัดเลือกกรรมการอิสระ โดยสรรหาผู้ที่มีความสามารถ มีประสบการณ์
เข้าใจธุรกิจที่เกี่ยวข้องกับธุรกิจของบริษัท
ทั้งยังเป็นผู้มีวิสัยทัศน์และมีเวลาเพียงพอในการปฏิบัติหน้าที่ รวมทั้ง

มีคุณสมบัติตามประกาศ ระเบียบ ข้อกำหนดที่เกี่ยวข้องกับทางการ
และขอเชิญท่านเหล่านั้นเข้าเป็นกรรมการอิสระของบริษัท
ซึ่งบริษัทเห็นว่ากรรมการอิสระข้างต้นสามารถใช้ความรู้ ความสามารถ
ให้ข้อคิดเห็นที่เป็นประโยชน์อย่างเหมาะสมกับการดำเนินธุรกิจของบริษัท

คณะกรรมการบริษัท ประกอบด้วย ประธานกรรมการที่เป็นกรรมการอิสระ
กรรมการที่ไม่เป็นผู้บริหาร จำนวน 6 คน (เป็นกรรมการอิสระจำนวน 5 คน)
และกรรมการที่เป็นผู้บริหารจำนวน 7 คน รวมเป็นคณะกรรมการบริษัทจำนวน 13 คน
เห็นว่าเป็นองค์ประกอบที่มีความเหมาะสม กล่าวคือกรรมการที่เป็นผู้บริหารมีสัดส่วนร้อยละ 54
เป็นผู้ที่มีความรู้ความสามารถให้ความเห็นด้านธุรกิจอุตสาหกรรมเหล็กในเชิงลึก
และวางแผนกลยุทธ์ในการดำเนินธุรกิจ ในขณะที่กรรมการอิสระและกรรมการที่ไม่เป็นผู้บริหาร
มีสัดส่วนร้อยละ 46 เป็นผู้ที่มีความรอบรู้ในด้านอุตสาหกรรมโดยรวม การเงินการธนาคาร
การบริหารสินทรัพย์ การตรวจสอบ กฎหมาย และความรู้ทางธุรกิจด้านอื่นๆ
ทำให้การแสดงความคิดเห็นในที่ประชุมของคณะกรรมการบริษัทเป็นไปอย่างสร้างสรรค์
โดยการพิจารณาตัดสินใจของคณะกรรมการยึดถือผลประโยชน์ของบริษัทเป็นสิ่งสำคัญ

ในระหว่างปี 2555 ถึงปัจจุบัน มีการเปลี่ยนแปลงกรรมการ ปรับโครงสร้างภายในองค์กร
และแก้ไขอำนาจกรรมการใหม่ดังนี้

-   กรรมการลาออกจากตำแหน่ง จำนวน 1 คน คือ นายสิทธิชัย ลีสวัสดิ์ตระกูล เมื่อวันที่ 7
    มิถุนายน 2555 โดยที่ประชุมคณะกรรมการบริษัท ครั้งที่ 5/2555 เมื่อวันที่ 8 มิถุนายน 2555
    ได้มีมติแต่งตั้ง นายสมชัย ลีสวัสดิ์ตระกูล เข้าดำรงตำแหน่งกรรมการแทนที่

-   กรรมการลาออกจากตำแหน่ง จำนวน 5 คน คือ นายวิจิตร สุพินิจ, รศ. ประพันธ์พงศ์
    เวชชาชีวะ, นายปรีชา ประกอบกิจ, พลตำรวจโทประกาศ ศาตะมาน และนายสมชัย
    ลีสวัสดิ์ตระกูล เมื่อวันที่ 17 มกราคม 2556 โดยที่ประชุมคณะกรรมการบริษัท ครั้งที่ 1/2556
    เมื่อวันที่ 17 มกราคม 2556 ได้มีมติแต่งตั้ง พลเอกเลิศรัตน์ รัตนวานิช, นายอิโว นูแมน,
    นายวิลเลี่ยม แอนโทนี่ กลอยน์, นายเฟลมมิ่ง เจนเซ่น และนายปณิธิ ชุณหสวัสดิกุล
    เข้าดำรงตำแหน่งกรรมการแทนที่
    เพื่อให้สอดคล้องการปรับปรุงโครงสร้างการบริหารและการปรับโครงสร้างหนี้
    (Turnaround) ของบริษัท

-   การแก้ไขปรับโครงสร้างภายในองค์กรใหม่เป็นดังนี้

  1) แต่งตั้ง พลเอกเลิศรัตน์ รัตนวานิช เป็น ประธานกรรมการ

  2) แต่งตั้ง นายเอริค อี. ทอมสัน เป็น ประธานเจ้าหน้าที่บริหาร แทนที่นายริวโซ โอกิโน

  ที่ลาออกจากตำแหน่ง โดยยังคงดำรงตำแหน่งเป็นกรรมการบริษัท

  3) แต่งตั้ง นายวิลเลี่ยม แอนโทนี่ กลอยน์ เป็น ประธานเจ้าหน้าที่บริหารด้านบัญชี

  และการเงิน

  4) แต่งตั้ง นายเฟลมมิ่ง เจนเซ่น เป็น ประธานเจ้าหน้าที่บริหารด้านการค้าและพาณิชย์

-   การแก้ไขอำนาจกรรมการลงนามผูกพันบริษัทฯ จากเดิม

“คุณหญิงปัทมา ลีสวัสดิ์ตระกูล หรือนายยรรยง คุโรวาท หรือนายริวโซ โอกิโน หรือ
พลตำรวจโทประกาศ ศาตะมาน กรรมการ 2 คนลงลายมือชื่อร่วมกัน
และประทับตราสำคัญของบริษัท”

แก้ไขใหม่เป็น

“นายอิโว นูแมน หรือ คุณหญิงปัทมา ลีสวัสดิ์ตระกูล หรือ นายวิลเลี่ยม แอนโทนี่ กลอยน์ หรือ
นายยรรยง คุโรวาท หรือ นายเฟลมมิ่ง เจนเซ่น หรือ นายริวโซ โอกิโน กรรมการ 2
คนลงลายมือชื่อร่วมกัน และประทับตราสำคัญของบริษัท”

-   กรรมการลาออกจากตำแหน่ง จำนวน 2 คน คือ พลเอกชูฉัตร กำภู ณ อยุธยา และผศ.
    โกมล วงศ์อภัย เมื่อวันที่ 21 มกราคม 2556 โดยที่ประชุมคณะกรรมการบริษัท ครั้งที่
    2/2556 เมื่อวันที่ 21 มกราคม 2556 ได้มีมติแต่งตั้ง นายไมเคิล ไวเออร์ และนายธีระพล
    ปุสสเด็จ เข้าดำรงตำแหน่งกรรมการแทนที่
    เพื่อให้สอดคล้องการปรับปรุงโครงสร้างการบริหารและการปรับโครงสร้างหนี้
    (Turnaround) ของบริษัท

-   แต่งตั้งกรรมการตรวจสอบเพื่อทดแทนกรรมการตรวจสอบที่ลาออกจำนวน 2 คน คือ รศ.
    ประพันธ์พงศ์ เวชชาชีวะ และนายปรีชา ประกอบกิจ เมื่อวันที่ 17 มกราคม 2556
    โดยที่ประชุมคณะกรรมการบริษัท ครั้งที่ 2/2556 เมื่อวันที่ 21 มกราคม 2556 ได้มีมติแต่งตั้ง
    นายชัยณรงค์ มนเทียรวิเชียรฉาย และนายธีระพล ปุสสเด็จ
    เข้าดำรงตำแหน่งกรรมการตรวจสอบแทนที่

-   แก้ไขปรับเปลี่ยนโครงสร้างคณะกรรมการสรรหา และคณะกรรมการกำหนดค่าตอบแทน
    รวมเป็น คณะกรรมการสรรหาและกำหนดค่าตอบแทน โดยแต่งตั้งกรรมการใหม่จำนวน 3 คน
    คือ นาย ธีระพล ปุสสเด็จ เป็น ประธานคณะกรรมการสรรหาและกำหนดค่าตอบแทน,
    นายปณิธิ ชุณหสวัสดิกุล และนายไมเคิล ไวเออร์ เป็นกรรมการสรรหาและกำหนดค่าตอบแทน
    ตามมติที่ประชุมคณะกรรมการบริษัท ครั้งที่ 5/2556 เมื่อวันที่ 20 มีนาคม 2556

-   แต่งตั้งคณะกรรมการกำกับดูแลกิจการที่ดี โดยแต่งตั้งกรรมการใหม่จำนวน 3 คน คือ
    นายชัยณรงค์ มนเทียรวิเชียรฉาย เป็น ประธานคณะกรรมการกำกับดูแลกิจการที่ดี,
    นายยรรยง คุโรวาท และนายวิลเลี่ยม แอนโทนี่ กลอยน์ เป็นกรรมการกำกับดูแลกิจการที่ดี
    ตามมติที่ประชุมคณะกรรมการบริษัท ครั้งที่ 5/2556 เมื่อวันที่ 20 มีนาคม 2556

ณ ปัจจุบัน คณะกรรมการบริษัท ประกอบด้วยกรรมการจำนวน 13 คน มีรายนามดังต่อไปนี้.-

  ----- ------------------------ ---------------------- -----------------------
  1.    พลเอกเลิศรัตน์ รัตนวานิช      ประธานกรรมการ          (กรรมการอิสระ)

  2.    ดร. สมศักดิ์ ลีสวัสดิ์ตระกูล     รองประธานกรรมการ       (กรรมการที่ไม่เป็นผู้บริหาร)

  3.    ศจ. ไพจิตร โรจนวานิช       ประธานกรรมการตรวจสอบ   (กรรมการอิสระ)

  4.    นายชัยณรงค์ มนเทียรวิเชียรฉาย กรรมการตรวจสอบ         (กรรมการอิสระ)

  5.    นายธีระพล ปุสสเด็จ          กรรมการตรวจสอบ         (กรรมการอิสระ)

  6.    นายอิโว นูแมน              กรรมการ                (กรรมการที่เป็นผู้บริหาร)

  7.    นายริวโซ โอกิโน            กรรมการ                (กรรมการที่เป็นผู้บริหาร)

  8.    คุณหญิงปัทมา ลีสวัสดิ์ตระกูล     กรรมการ                (กรรมการที่เป็นผู้บริหาร)

  9.    นายวิลเลี่ยม แอนโทนี่ กลอยน์   กรรมการ                (กรรมการที่เป็นผู้บริหาร)

  10.   นายยรรยง คุโรวาท          กรรมการ                (กรรมการที่เป็นผู้บริหาร)

  11.   นายเฟลมมิ่ง เจนเซ่น         กรรมการ                (กรรมการที่เป็นผู้บริหาร)

  12.   นายไมเคิล ไวเออร์          กรรมการ                (กรรมการอิสระ)

  13.   นายปณิธิ ชุณหสวัสดิกุล         กรรมการ                (กรรมการที่เป็นผู้บริหาร)
  ----- ------------------------ ---------------------- -----------------------

ปัจจุบันกรรมการผู้มีอำนาจลงลายมือชื่อผูกพันบริษัท คือ “นายอิโว นูแมน หรือ คุณหญิงปัทมา
ลีสวัสดิ์ตระกูล หรือ นายวิลเลี่ยม แอนโทนี่ กลอยน์ หรือ นายยรรยง คุโรวาท หรือ นายเฟลมมิ่ง
เจนเซ่น หรือ นายริวโซ โอกิโน กรรมการ 2 ใน 6 คนลงลายมือชื่อร่วมกัน
และประทับตราสำคัญของบริษัท”

ขอบเขตอำนาจหน้าที่ของคณะกรรมการบริษัท

1. จัดการกิจการของบริษัทให้เป็นไปตามกรอบของกฎหมาย วัตถุประสงค์และข้อบังคับของบริษัท
ตลอดจนมติที่ประชุมผู้ถือหุ้น ด้วยความซื่อสัตย์สุจริต และระมัดระวังรักษาผลประโยชน์ของบริษัท

2. กำหนดนโยบายและทิศทางการดำเนินงานของบริษัท รวมทั้งกำกับและควบคุมดูแลให้ฝ่ายจัดการ
ดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

3. มีความรับผิดชอบต่อผู้ถือหุ้นโดยสม่ำเสมอ และดำเนินงานโดยรักษาผลประโยชน์สูงสุดของ
ผู้ถือหุ้น ตลอดจนมีการเปิดเผยข้อมูลต่อผู้ลงทุนอย่างถูกต้อง ครบถ้วน มีมาตรฐาน และโปร่งใส

4. กำหนดและแก้ไขเปลี่ยนแปลงรายชื่อกรรมการผู้มีอำนาจลงนามผูกพันบริษัทได้

5. แต่งตั้งคณะอนุกรรมการต่างๆ เพื่อทำหน้าที่ช่วยดูแล ติดตาม
และควบคุมการบริหารงานของบริษัทในเรื่องที่เป็นสาระสำคัญ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการกำกับดูแลกิจการที่ดี และคณะกรรมการบริหารความเสี่ยง

6. คณะกรรมการบริษัทอาจมอบอำนาจเพื่อให้บุคคลหนึ่งหรือหลายบุคคลมีอำนาจกระทำการใดๆ
แทนคณะกรรมการตามที่คณะกรรมการเห็นสมควร และภายในระยะเวลาที่คณะกรรมการเห็นสมควร
ซึ่งคณะกรรมการอาจยกเลิกเพิกถอน เปลี่ยนแปลงหรือแก้ไขอำนาจนั้นๆ ได้

7. กำหนดวิธีการสรรหา และทำหน้าที่คัดเลือก ว่าจ้าง
และแต่งตั้งบุคคลที่เห็นสมควรให้ดำรงตำแหน่งเป็นประธานเจ้าหน้าที่บริหาร
พร้อมทั้งกำหนดผลประโยชน์ตอบแทนที่เหมาะสม รวมทั้งให้มีอำนาจสั่งโยกย้าย พักงาน
และเลิกจ้างได้ โดยให้รายงานต่อคณะกรรมการบริษัทเพื่อรับทราบ

8. จัดทำรายงานคณะกรรมการประจำปี
และรับผิดชอบต่อการจัดทำและการเปิดเผยงบการเงินเพื่อแสดงถึงฐานะการเงิน
และผลการดำเนินงานในรอบปีที่ผ่านมา เพื่อเสนอต่อที่ประชุมผู้ถือหุ้น

9. ประชุมกันอย่างน้อย 3 เดือนต่อครั้ง
การวินิจฉัยชี้ขาดของที่ประชุมคณะกรรมการบริษัทให้ถือเสียงข้างมาก
กรรมการซึ่งมีส่วนได้ส่วนเสียในเรื่องใดเรื่องหนึ่งไม่มีสิทธิออกเสียงลงคะแนนในเรื่องนั้น

10. จัดให้มีการประชุมสามัญผู้ถือหุ้นประจำปีภายใน 4 เดือน นับแต่วันสิ้นสุดของรอบปีบัญชีของบริษัท

ทั้งนี้ ในกรณีที่การดำเนินการเรื่องใดที่กรรมการท่านใดหรือบุคคลที่อาจมีความขัดแย้ง
ตามประกาศสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
และ/หรือตลาดหลักทรัพย์แห่งประเทศไทย มีส่วนได้ส่วนเสียหรือความขัดแย้งทางผลประโยชน์
บริษัทกำหนดให้กรรมการท่านนั้นไม่มีอำนาจอนุมัติการดำเนินการในเรื่องดังกล่าว
ทั้งนี้เพื่อผลประโยชน์ของบริษัทและ ผู้ถือหุ้นโดยรวมเป็นสำคัญ

(2) คณะกรรมการตรวจสอบ

คำนิยาม

-   กรรมการตรวจสอบ

กรรมการตรวจสอบ หมายถึง
ผู้ได้รับการแต่งตั้งจากคณะกรรมการบริษัทหรือผู้ถือหุ้นของบริษัทให้เป็นกรรมการตรวจสอบ
โดยกรรมการตรวจสอบจะต้องเป็นกรรมการอิสระ
ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
และไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
ตลอดจนมีคุณสมบัติและหน้าที่ในลักษณะเดียวกับที่กำหนดไว้ในประกาศของสำนักงาน ก.ล.ต.
และข้อบังคับตลาดหลักทรัพย์แห่งประเทศไทย
ว่าด้วยคุณสมบัติและขอบเขตการดำเนินงานของคณะกรรมการตรวจสอบ
และจะต้องมีความรู้และประสบการณ์เพียงพอที่จะสามารถทำหน้าที่สอบทานความน่าเชื่อถือของงบการเงินได้
รวมทั้งการทำหน้าที่อื่นในฐานะกรรมการตรวจสอบ

โดยคณะกรรมการบริษัทเห็นว่า กรรมการตรวจสอบทุกคนมีคุณสมบัติตามนิยามที่บริษัทกำหนด

ขึ้น และเป็นไปตามข้อกำหนดของสำนักงาน ก.ล.ต. และตลาดหลักทรัพย์แห่งประเทศไทย
และที่ประชุมคณะกรรมการตรวจสอบเห็นว่า ศ. ไพจิตร โรจนวานิช
เป็นผู้ที่มีความรู้ความเชี่ยวชาญในด้านบัญชีและการเงิน
และมีประสบการณ์ด้านการตรวจสอบมาเป็นระยะเวลายาวนาน
ซึ่งเพียงพอที่จะทำหน้าที่ในการสอบทานความน่าเชื่อถือของงบการเงินได้เป็นอย่างดี
จึงมีมติแต่งตั้งให้เป็นประธานคณะกรรมการตรวจสอบ พร้อมกับได้เปิดเผยประวัติของศ. ไพจิตร
โรจนวานิช
ไว้ในหนังสือรับรองประวัติของกรรมการตรวจสอบที่ได้นำส่งให้ตลาดหลักทรัพย์แห่งประเทศไทยในปี
2551 ตามระเบียบใหม่เพิ่มเติมแล้ว

ณ ปัจจุบัน คณะกรรมการตรวจสอบประกอบด้วยกรรมการอิสระจำนวน 3 คน
มีวาระการดำรงตำแหน่งคราวละ 3 ปี ดังมีรายนามต่อไปนี้.-

  1. ศ. ไพจิตร โรจนวานิช ประธานคณะกรรมการตรวจสอบ

  2. นายชัยณรงค์ มนเทียรวิเชียรฉาย กรรมการตรวจสอบ

  3. นายธีระพล ปุสสเด็จ กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎหมาย
(Charter)

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

8. คณะกรรมการตรวจสอบมีความรับผิดชอบต่อคณะกรรมการบริษัท
ตามหน้าที่และความรับผิดชอบที่ได้รับมอบหมายจากคณะกรรมการบริษัท
และต้องรายงานผลการปฏิบัติงาน
รวมถึงข้อเสนอแนะและสิ่งที่ตรวจพบให้คณะกรรมการบริษัททราบอย่างน้อยปีละ 2 ครั้ง

ทั้งนี้ ในกรณีที่การดำเนินการเรื่องใดที่กรรมการท่านใดหรือบุคคลที่อาจมีความขัดแย้ง
มีส่วนได้ส่วนเสียหรือมีความขัดแย้งทางผลประโยชน์กับบริษัทหรือบริษัทย่อย
การได้มาหรือจำหน่ายไปซึ่งสินทรัพย์ของบริษัทจดทะเบียน รวมถึงรายการที่เกี่ยวโยงกัน (ถ้ามี)
ตามประกาศสำนักงาน ก.ล.ต. และหรือตลาดหลักทรัพย์แห่งประเทศไทย
โดยคณะกรรมการตรวจสอบจะต้องนำเสนอเรื่องดังกล่าวต่อคณะกรรมการบริษัท
และ/หรือที่ประชุมผู้ถือหุ้น
เพื่อให้พิจารณาและอนุมัติรายการดังกล่าวภายใต้ข้อบังคับหรือประกาศหรือกฎหมายที่เกี่ยวข้อง

(3) คณะกรรมการสรรหาและกำหนดค่าตอบแทน

-   กรรมการสรรหาและกำหนดค่าตอบแทน

กรรมการสรรหาและกำหนดค่าตอบแทนของบริษัท หมายถึง
ผู้ได้รับการแต่งตั้งจากคณะกรรมการบริษัทให้เป็นกรรมการสรรหาและกำหนดค่าตอบแทน
โดยผู้เป็นประธานคณะกรรมการสรรหาและกำหนดค่าตอบแทนจะต้องเป็นกรรมการอิสระ
และในคณะกรรมการสรรหาและกำหนดค่าตอบแทนจะต้องเป็นกรรมการอิสระไม่น้อยกว่า 2 ใน 3
คน เพื่อความโปร่งใสและเป็นอิสระในการปฏิบัติหน้าที่
นอกจากนี้จะต้องมีความรู้และประสบการณ์เพียงพอที่จะสามารถทำหน้าที่ในการสรรหากรรมการและผู้บริหารระดับสูงของบริษัท
รวมทั้งการทำหน้าที่อื่นในฐานะกรรมการสรรหา และกำหนดค่าตอบแทนกรรมการ
รวมทั้งการทำหน้าที่อื่นในฐานะกรรมการสรรหา ทั้งนี้
ต้องคำนึงถึงคุณสมบัติตามนิยามที่บริษัทกำหนดขึ้น
และเป็นไปตามหลักการกำกับดูแลกิจการที่ดีที่กำหนดโดยตลาดหลักทรัพย์แห่งประเทศไทย

ณ ปัจจุบัน คณะกรรมการสรรหาประกอบด้วยกรรมการสรรหาและกำหนดค่าตอบแทน จำนวน 3 คน
มีวาระการดำรงตำแหน่งคราวละ 3 ปี ดังนี้

1. นายธีระพล ปุสสเด็จ ประธานคณะกรรมการสรรหาและกำหนดค่าตอบแทน

2. นายปณิธิ ชุณหสวัสดิกุล กรรมการสรรหาและกำหนดค่าตอบแทน

3. นายไมเคิล ไวเออร์ กรรมการสรรหาและกำหนดค่าตอบแทน

ขอบเขตอำนาจหน้าที่ของคณะกรรมการสรรหาและกำหนดค่าตอบแทน

1. กำหนดหลักเกณฑ์และนโยบายในการสรรหากรรมการบริษัท คณะอนุกรรมการชุดต่างๆ
และประธานเจ้าหน้าที่บริหาร

2. พิจารณาสรรหากรรมการบริษัท คณะอนุกรรมการชุดต่างๆ และประธานเจ้าหน้าที่บริหาร
โดยพิจารณาจากบุคคลที่เหมาะสมที่จะมาดำรงตำแหน่งดังกล่าว
เพื่อเสนอคณะกรรมการบริษัทพิจารณาอนุมัติ และ/หรือเสนอต่อที่ประชุมผู้ถือหุ้นอนุมัติแล้วแต่กรณี

3. กำหนดหลักเกณฑ์และนโยบายในการกำหนดค่าตอบแทนของคณะกรรมการบริษัท,
คณะอนุกรรมการชุดต่างๆ และประธานเจ้าหน้าที่บริหาร
เพื่อเสนอให้คณะกรรมการบริษัทพิจารณาอนุมัติ และ/หรือเสนอต่อที่ประชุมผู้ถือหุ้นอนุมัติแล้วแต่กรณี

4. กำหนดค่าตอบแทนที่จำเป็นและเหมาะสมของคณะกรรมการบริษัท, คณะอนุกรรมการชุดต่างๆ
และประธานเจ้าหน้าที่บริหารของบริษัทในแต่ละปี

5.
คณะกรรมการสรรหาและกำหนดค่าตอบแทนต้องรายงานผลการประชุมหรือรายงานอื่นใดที่เห็นว่าคณะกรรมการบริษัทควรทราบต่อคณะกรรมการบริษัท

6. ปฏิบัติการอื่นใดตามที่คณะกรรมการบริษัทมอบหมาย

(4) คณะกรรมการกำกับดูแลกิจการที่ดี

คำนิยาม

-   กรรมการกำกับดูแลกิจการที่ดี

กรรมการกำกับดูแลกิจการที่ดีของบริษัท หมายถึง
ผู้ได้รับการแต่งตั้งจากคณะกรรมการบริษัทให้เป็นกรรมการกำกับดูแลกิจการที่ดี
โดยผู้เป็นประธานคณะกรรมการกำกับดูแลกิจการที่ดีจะต้องเป็นกรรมการอิสระ
และมีความรู้อย่างเพียงพอเรื่องการปฏิบัติตามเกณฑ์การกำกับดูแลกิจการที่ดี
เพื่อให้สามารถปฏิบัติได้ตามหลักการกำกับดูแลกิจการที่ดีที่กำหนดขึ้นโดยตลาดหลักทรัพย์แห่งประเทศไทย

ณ ปัจจุบัน คณะกรรมการกำกับดูแลกิจการที่ดีประกอบด้วยกรรมการกำกับดูแลกิจการที่ดี จำนวน 3
คน มีวาระการดำรงตำแหน่งคราวละ 3 ปี ดังนี้

1. นายชัยณรงค์ มนเทียรวิเชียรฉาย ประธานคณะกรรมการกำกับดูแลกิจการที่ดี

2. นายยรรยง คุโรวาท กรรมการกำกับดูแลกิจการที่ดี

3. นายวิลเลี่ยม แอนโทนี่ กลอยน์ กรรมการกำกับดูแลกิจการที่ดี

ขอบเขตอำนาจหน้าที่ของคณะกรรมการกำกับดูแลกิจการที่ดี

เนื่องจากคณะกรรมการกำกับดูแลกิจการที่ดีเพิ่งได้รับการแต่งตั้งจากมติที่ประชุมคณะกรรมการบริษัท
ครั้งที่ 5/2556 เมื่อวันที่ 20 มีนาคม 2556
ขณะนี้จึงอยู่ในระหว่างการพิจารณากำหนดขอบเขตอำนาจหน้าที่ของคณะกรรมการกำกับดูแลกิจการที่ดี

(5) คณะกรรมการบริหารความเสี่ยง

คำนิยาม

-   กรรมการบริหารความเสี่ยง

กรรมการบริหารความเสี่ยงของบริษัท หมายถึง
ผู้ได้รับการแต่งตั้งจากคณะกรรมการบริษัทให้เป็นกรรมการบริหารความเสี่ยง
เพื่อทำหน้าที่ในการทบทวนระบบและประเมินประสิทธิผลของการจัดการความเสี่ยง
รายงานความคืบหน้าของลักษณะความเสี่ยง
รวมทั้งแนวทางการบริหารจัดการความเสี่ยงต่อคณะกรรมการตรวจสอบภายในระยะเวลาที่กำหนด
เพื่อเกิดประโยชน์สูงสุดต่อบริษัท

ณ ปัจจุบัน คณะกรรมการบริหารความเสี่ยงประกอบด้วยกรรมการบริหารความเสี่ยง จำนวน 12 คน
ดังมีรายนามต่อไปนี้

1. นายยรรยง คุโรวาท ประธานคณะกรรมการบริหารความเสี่ยง

2. นายริวโซ โอกิโน กรรมการบริหารความเสี่ยง

3. นางสาวกรรณิการ์ สร้อยคีรี กรรมการบริหารความเสี่ยง

4. นายนพเก้า ศรีสุวนันท์ กรรมการบริหารความเสี่ยง

5. นายนกุล สกุลโชติกโรจน์ กรรมการบริหารความเสี่ยง

6. นางสาวเมธิกานต์ ชุติพงศ์สิริ กรรมการบริหารความเสี่ยง

7. นางสาวโสภิต แจ้งอรุณ กรรมการบริหารความเสี่ยง

8. นายวราวุธ สุวรรณศร กรรมการบริหารความเสี่ยง

9. นายธีรวัชร สุติวิจิตร์ กรรมการบริหารความเสี่ยง

10. นางสาวอมรรัตน์ อินทธิสัณห์ กรรมการบริหารความเสี่ยง

11. นายณรงค์ชัย อัศวภูษิตกุล กรรมการบริหารความเสี่ยง

12. นางสาวพนาลัย เหรัญชรกุล กรรมการบริหารความเสี่ยง

ขอบเขตอำนาจหน้าที่ของคณะกรรมการบริหารความเสี่ยง

1. กำหนดนโยบายในการบริหารจัดการความเสี่ยงให้ครอบคลุมทั้งองค์กร

2. ทบทวนระบบและประเมินประสิทธิผลของการจัดการความเสี่ยงอย่างน้อยปีละ 4 ครั้ง
และในทุกๆ ระยะเวลาที่พบว่าระดับความเสี่ยงมีการเปลี่ยนแปลง
ซึ่งรวมถึงการให้ความสำคัญกับสัญญาณเตือนภัยล่วงหน้า และรายการผิดปกติทั้งหลาย

3. รายงานความคืบหน้าของลักษณะความเสี่ยง
และแนวทางการบริหารจัดการความเสี่ยงต่อคณะกรรมการตรวจสอบภายในระยะเวลาที่กำหนด
เพื่อเกิดประโยชน์สูงสุดต่อบริษัท

(6) เลขานุการบริษัท

คณะกรรมการบริษัท ได้แต่งตั้งให้นายปุณยวีร์ ชัยยะรุ่งสกุล ทำหน้าที่เป็นเลขานุการบริษัท เมื่อวันที่
17 มกราคม 2556 ตามมติที่ประชุมคณะกรรมการบริษัท ครั้งที่ 1/2556
เพื่อให้คำแนะนำด้านกฎหมายและกฎเกณฑ์ต่างๆ ที่คณะกรรมการบริษัทจะต้องทราบ
และปฏิบัติหน้าที่ในการดูแลกิจการของคณะกรรมการบริษัท
รวมทั้งประสานงานและติดตามให้มีการปฏิบัติตามมติของคณะกรรมการบริษัท

ขอบเขตอำนาจหน้าที่และความรับผิดชอบของเลขานุการบริษัท

1. ให้คำแนะนำเบื้องต้นแก่กรรมการเกี่ยวกับข้อกฎหมาย
ระเบียบและข้อบังคับของบริษัทให้สอดคล้องกับข้อพึงปฏิบัติตามหลักการกำกับดูแลกิจการที่ดี
ตลอดจนติดตามให้มีการปฏิบัติอย่างถูกต้องและสม่ำเสมอ

2. จัดการประชุมคณะกรรมการบริษัท คณะอนุกรรมการ และประชุมผู้ถือหุ้นให้เป็นไปตามกฎหมาย
ข้อบังคับของบริษัท และข้อปฏิบัติต่างๆ
รวมถึงการปฏิบัติตามนโยบายการกำกับดูแลกิจการที่ดีของบริษัท และตลาดหลักทรัพย์แห่งประเทศไทย

3.
ดูแลให้มีการเปิดเผยข้อมูลและรายงานสารสนเทศต่อหน่วยงานราชการที่รับผิดชอบตามระเบียบและข้อกำหนดของหน่วยงานที่เกี่ยวข้อง
รวมถึงการติดต่อสื่อสารกับผู้ถือหุ้นและดูแลผู้ถือหุ้นอย่างเหมาะสม

4. จัดทำและเก็บรักษาเอกสารดังต่อไปนี้

(ก) ทะเบียนกรรมการ

(ข) หนังสือนัดประชุมคณะกรรมการ รายงานการประชุมคณะกรรมการบริษัท
และรายงานประจำปีของบริษัท

(ค) หนังสือนัดประชุมผู้ถือหุ้นและรายงานการประชุมผู้ถือหุ้น

5. เก็บรักษารายงานการมีส่วนได้ส่วนเสียที่รายงานโดยกรรมการหรือผู้บริหาร

6. สนับสนุนงานของคณะกรรมการบริษัทตามที่ได้รับมอบหมาย

7. ดำเนินการอื่นๆ ตามที่คณะกรรมการกำกับตลาดทุนของตลาดหลักทรัพย์แห่งประเทศไทยกำหนด

คณะผู้บริหาร

  คณะผู้บริหารของบริษัทปัจจุบัน ประกอบด้วย

  1. นายอีริค อี. ทอมสัน ประธานเจ้าหน้าที่บริหาร

  2. คุณหญิงปัทมา ลีสวัสดิ์ตระกูล ประธานเจ้าหน้าที่ดูแลด้านสังคมและสิ่งแวดล้อม

  3. นายสมชัย ลีสวัสดิ์ตระกูล ประธานเจ้าหน้าที่บริหารด้านสื่อสารราชการ

  4. นายจอห์น เกรกอรี่ ออลสัน ประธานเจ้าหน้าที่บริหารด้านการผลิต

  5. นายเฟลมมิ่ง เจนเซ่น ประธานเจ้าหน้าที่บริหารด้านการค้าและพาณิชย์

  6. นายปณิธิ ชุณหสวัสดิกุล ที่ปรึกษากฎหมายทั่วไป

  7. นายชนาธิป ไตรวุฒิ ประธานเจ้าหน้าที่บริหารด้านการจัดการ

  8. นายวิลเลี่ยม แอนโทนี่ กลอยน์ ประธานเจ้าหน้าที่บริหารด้านบัญชีและการเงิน

ขอบเขตอำนาจหน้าที่ของประธานเจ้าหน้าที่บริหาร

1.  กำหนดแผนธุรกิจ แผนการลงทุน และแผนงบประมาณประจำปี
    เพื่อเสนอขออนุมัติต่อคณะกรรมการบริหาร และ/หรือคณะกรรมการบริษัท

2.  รับผิดชอบการบริหารจัดการโดยรวม และพิจารณานโยบายการบริหารงานด้านต่างๆ
    ของบริษัทเพื่อให้การดำเนินงานของบริษัทบรรลุเป้าหมายที่กำหนดไว้ ภายใต้กรอบนโยบาย
    แผนธุรกิจ และแผนงบประมาณที่ได้รับการอนุมัติจากคณะกรรมการบริษัท

3.  พิจารณาอนุมัติให้ดำเนินการ หรืออนุมัติการใช้จ่ายเงินเพื่อการดำเนินการต่างๆ
    ตามระเบียบอำนาจอนุมัติของบริษัท
    หรือตามงบประมาณรายจ่ายประจำปีที่คณะกรรมการบริษัทอนุมัติไว้แล้ว

4.  สรรหา ว่าจ้าง แต่งตั้ง สับเปลี่ยน โอนย้าย พักงาน
    และเลิกจ้างผู้บริหารและพนักงานในทุกตำแหน่ง รวมถึงการกำหนดขอบเขตอำนาจหน้าที่
    และผลประโยชน์ตอบแทนที่เหมาะสม
    สำหรับตำแหน่งระดับเทียบเท่าตั้งแต่ผู้อำนวยการอาวุโสขึ้นไป
    ให้รายงานต่อคณะกรรมการบริษัทเพื่อรับทราบ
    ส่วนตำแหน่งระดับเทียบเท่าผู้บริหารสำนักตรวจสอบภายใน
    ให้ดำเนินการภายใต้ความเห็นของคณะกรรมการตรวจสอบ

5.  แต่งตั้งผู้มีอำนาจลงนามในเอกสารต่างๆ ของบริษัททั้งด้านบัญชี การเงิน การสั่งซื้อ การผลิต
    การขาย และการบริหารทั่วไป รวมทั้งเอกสารสำคัญอื่นๆ

6.  กำหนด เปลี่ยนแปลง แก้ไข และยกเลิกกฎระเบียบ คำสั่ง ประกาศ ข้อบังคับ บทลงโทษ
    รวมทั้งระบบควบคุมภายใน เพื่อใช้เป็นแนวทางการปฏิบัติงานของพนักงานทุกคน
    และเพื่อให้การบริหารจัดการภายในองค์กรเป็นไปตามนโยบายที่บริษัทกำหนด

7.  แต่งตั้งที่ปรึกษาด้านต่างๆ ที่จำเป็นต่อการดำเนินงานเพื่อประโยชน์ต่อบริษัท
    ทั้งนี้รวมถึงมีอำนาจในการแต่งตั้งทนายความเพื่อฟ้องร้องดำเนินคดี
    หรือเข้าสู้คดีที่เกี่ยวข้องกับบริษัท

8.  มอบหมายเพื่อให้บุคคลอื่นปฏิบัติงานหรือกระทำการอย่างหนึ่งอย่างใดแทนตนตามที่เห็นสมควร
    และสามารถยกเลิกเพิกถอนเปลี่ยนแปลงหรือแก้ไขอำนาจนั้นๆ ได้

9.  รายงานผลการดำเนินงาน ความคืบหน้าของโครงการต่างๆ
    ตลอดจนสถานะทางการเงินต่อคณะกรรมการบริหาร และคณะกรรมการบริษัท

10. ดำเนินการอื่นๆ ตามที่คณะกรรมการบริหาร หรือคณะกรรมการบริษัทมอบหมาย

ทั้งนี้ ในกรณีที่การดำเนินการเรื่องใดที่ประธานเจ้าหน้าที่บริหาร หรือบุคคลที่อาจมีความขัดแย้ง
มีส่วนได้ส่วนเสียหรือความขัดแย้งทางผลประโยชน์
ประธานเจ้าหน้าที่บริหารไม่มีอำนาจอนุมัติการดำเนินการในเรื่องดังกล่าว

การสรรหากรรมการ ประธานเจ้าหน้าที่บริหาร และผู้บริหาร

(1) การสรรหากรรมการและประธานเจ้าหน้าที่บริหาร

เมื่อตำแหน่งกรรมการหรือประธานเจ้าหน้าที่บริหารของบริษัทว่างลง
คณะกรรมการสรรหามีหน้าที่คัดเลือก สรรหา
บุคคลที่สมควรได้รับการเสนอชื่อเป็นกรรมการหรือประธานเจ้าหน้าที่บริหาร
โดยคณะกรรมการสรรหาจะพิจารณาคัดสรรบุคคลผู้ที่มีคุณวุฒิ ความรู้ ความสามารถ ประสบการณ์
และคุณสมบัติเฉพาะในด้านต่างๆ ที่คณะกรรมการยังขาดอยู่
และจำเป็นต่อการดำเนินธุรกิจของบริษัทก่อนเป็นลำดับ
โดยคณะกรรมการสรรหาจะพิจารณาจากคุณสมบัติดังต่อไปนี้.-

1. มีคุณสมบัติสอดคล้องตามพระราชบัญญัติบริษัทมหาชน พ.ศ. 2535 มาตรา 68 และตามประกาศ
หรือกฏระเบียบของตลาดหลักทรัพย์แห่งประเทศไทย และสำนักงาน ก.ล.ต.
รวมถึงข้อบังคับของบริษัท

2. เป็นผู้มีความรู้ ความสามารถ มีประสบการณ์ที่หลากหลาย และมีคุณสมบัติเฉพาะในด้านต่างๆ
ที่เป็นประโยชน์ต่อการดำเนินงานของบริษัทให้มีประสิทธิภาพ

3. เป็นผู้มีคุณลักษณะที่ส่งเสริมด้านการกำกับดูแลกิจการที่ดี อาทิ มีคุณธรรมจริยธรรม
มีความเป็นอิสระ กล้าแสดงความคิดเห็น มีความคิดสร้างสรรค์
ปฏิบัติหน้าที่ด้วยความระมัดระวังและความซื่อสัตย์
รวมถึงมีความทุ่มเทอุทิศเวลาให้กับบริษัทอย่างเต็มที่

(2) การสรรหากรรมการ (กรณีที่ออกจากตำแหน่งตามวาระตามกฎหมาย)

การเลือกตั้งกรรมการบริษัททดแทนกรรมการที่ต้องออกจากตำแหน่งเมื่อครบวาระ
จะต้องได้รับการอนุมัติแต่งตั้งจากที่ประชุมสามัญผู้ถือหุ้นประจำปี
ด้วยคะแนนเสียงข้างมากของผู้ถือหุ้นที่มาประชุมและมีสิทธิออกเสียง
ซึ่งมีหลักเกณฑ์และวิธีการเลือกตั้งกรรมการดังต่อไปนี้.-

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1 ในการเลือกตั้งบุคคลคนเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยกว่ากันไม่ได้

3. บุคคลที่ได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

นอกจากนี้การเลือกตั้งกรรมการแทนตำแหน่งที่ว่างลงในกรณีอื่นที่มิใช่เนื่องมาจากการครบวาระตามกฎหมาย
จะต้องได้รับอนุมัติจากที่ประชุมคณะกรรมการบริษัท
ด้วยคะแนนเสียงไม่ต่ำกว่าสองในสามของจำนวนกรรมการที่ยังเหลืออยู่
ทั้งนี้บุคคลที่เข้ามาเป็นกรรมการแทนที่จะต้องมีวาระการดำรงตำแหน่งเท่ากับวาระเดิมที่เหลืออยู่ของกรรมการที่ออกไป

สำหรับในกรณีกรรมการลาออก
ซึ่งข้อบังคับของบริษัทกำหนดให้คณะกรรมการบริษัทแต่งตั้งกรรมการแทนได้

(3) การสรรหาผู้บริหาร

ประธานเจ้าหน้าที่บริหารได้รับมอบอำนาจให้เป็นผู้พิจารณาสรรหาและแต่งตั้งบุคคลที่มีคุณสมบัติเหมาะสม
ทั้งด้านคุณวุฒิ ความรู้ ความสามารถ และประสบการณ์ในการดำเนินธุรกิจ
โดยจะดำเนินการคัดเลือกตามระเบียบเกี่ยวกับการบริหารทรัพยากรบุคคล
โดยถ้าเป็นตำแหน่งระดับเทียบเท่าตั้งแต่ผู้อำนวยการอาวุโสขึ้นไปจะรายงานต่อคณะกรรมการบริษัทเพื่อรับทราบ
สำหรับตำแหน่งผู้บริหารสำนักตรวจสอบภายใน
จะต้องได้รับความเห็นชอบจากคณะกรรมการตรวจสอบก่อน

9.2 ค่าตอบแทนคณะกรรมการบริษัทและผู้บริหาร

สำหรับในปี 2555 ที่ประชุมคณะกรรมการกำหนดค่าตอบแทนได้พิจารณาแล้ว
โดยคำนึงถึงความเหมาะสมกับภาระหน้าที่ ความรับผิดชอบที่ได้รับมอบหมาย
และเทียบเคียงได้กับค่าตอบแทนกรรมการในบริษัทจดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
ตลอดจนคำนึงถึงผลประกอบการ ผลงาน สภาพแวดล้อมทางธุรกิจ และภาวะเศรษฐกิจโดยรวมแล้ว
คณะกรรมการกำหนดค่าตอบแทนจึงมีมติกำหนดค่าตอบแทนคณะกรรมการสำหรับปี 2555
ไว้ในอัตราเดิมที่เคยกำหนดไว้ไม่เกิน 8,000,000 บาท
โดยมีรายละเอียดค่าตอบแทนกรรมการดังนี้

-   ค่าตอบแทนคณะกรรมการสำหรับปี 2555

+----------------------------+------------+-------------+-------------+
|   ตำแหน่ง                   | ค่าตอบแทน   |   ค่าตอบแทน  | ค่าเบี้ยประชุม  |
|                            |            |             |             |
|                            | ป          |   รายเดือน   | (บาท/ครั้ง)   |
|                            | ระจำตำแหน่ง |             |             |
|                            |            |             |             |
|                            | (บาท/เดือน) |  (บาท/เดือน) |             |
+----------------------------+------------+-------------+-------------+
|   ประธานกรรมการ            | 100,000    |   -         | 15,000      |
+----------------------------+------------+-------------+-------------+
|   กรรมการ                  | -          |   30,000    | 7,500       |
+----------------------------+------------+-------------+-------------+
|   กรรมการบริหาร             | -          |   -         | 5,000       |
+----------------------------+------------+-------------+-------------+
|   ประธานกรรมการตรวจสอบ     | 20,000     |   40,000    | 10,000      |
+----------------------------+------------+-------------+-------------+
|   กรรมการตรวจสอบ           | -          |   40,000    | 10,000      |
+----------------------------+------------+-------------+-------------+
|   กรรมการกำหนดค่าตอบแทน     | -          |   -         | 7,500       |
+----------------------------+------------+-------------+-------------+
|   กรรมการสรรหา             | -          |   -         | 7,500       |
+----------------------------+------------+-------------+-------------+

ทั้งนี้กรรมการที่ดำรงตำแหน่งบริหารในบริษัท และได้รับค่าตอบแทนในรูปของเงินเดือนบริษัท
จะไม่ได้รับค่าตอบแทนกรรมการตามตารางข้างต้น และในกรณีที่กรรมการดำรงตำแหน่งมากกว่า 1
ตำแหน่ง ให้ใด้รับค่าตอบแทนสำหรับตำแหน่งที่ได้รับค่าตอบแทนสูงสุดเพียงตำแหน่งเดียว

สำหรับปี 2555 ค่าตอบแทนรวมของกรรมการบริษัท จำนวน 13 คน เป็นจำนวนเงิน 4.26
ล้านบาท โดยรายละเอียดค่าตอบแทนกรรมการบริษัท ได้แก่ ค่าตอบแทนประจำตำแหน่ง
ค่าตอบแทนรายเดือน และค่าเบี้ยประชุม ส่วนค่าตอบแทนผู้บริหาร (รวมชาวต่างชาติ)
เป็นจำนวนเงิน 38.10 ล้านบาท โดยค่าตอบแทนผู้บริหาร ได้แก่ เงินเดือน โบนัส
และค่าตอบแทนอื่นๆ

ค่าตอบแทนกรรมการแยกรายบุคคล สำหรับปี 2555 (กรรมการชุดเดิม)

+-------------------+------+-----+-----+------+------+------+--------+
| รายชื่อคณะกรรมการ   | บ    | ค   |     |      |      |      | รวมค่า  |
|                   | ำเหน | ่าเบ |     |      |      |      | ตอบแทน |
|                   | ็จกรร | ี้ยปร |     |      |      |      |        |
|                   | มการ | ะชุม |     |      |      |      | ที่เป    |
|                   |      |     |     |      |      |      | ็นตัวเงิน |
|                   | (    | (บ  |     |      |      |      | (บาท)  |
|                   | บาท) | าท) |     |      |      |      |        |
+-------------------+------+-----+-----+------+------+------+--------+
|                   |      | ค   | คณ  | ค    | คณะ  | คณะ  |        |
|                   |      | ณะก | ะกก | ณะกก | กก.ส | กก.ก |        |
|                   |      | ก.บ | .บร | .ตรว | รรหา | ำหนด |        |
|                   |      | ริษัท | ิหาร | จสอบ |      | ค    |        |
|                   |      |     |     |      |      | ่าตอบ |        |
|                   |      |     |     |      |      | แทน  |        |
+-------------------+------+-----+-----+------+------+------+--------+
| 1. นายวิจิตร สุพินิจ   | 700  | 1   | -   | -    | -    | -    | 8      |
|                   | ,000 | 95, |     |      |      |      | 95,000 |
|                   |      | 000 |     |      |      |      |        |
+-------------------+------+-----+-----+------+------+------+--------+
| 2. ดร. สมศักดิ์      | -    | -   | -   | -    | -    | -    | -      |
| ลีสวัสดิ์ตระกูล *      |      |     |     |      |      |      |        |
+-------------------+------+-----+-----+------+------+------+--------+
| 3. นายริวโซ โอกิโน  | -    | -   | -   | -    | -    | -    | -      |
| *                 |      |     |     |      |      |      |        |
+-------------------+------+-----+-----+------+------+------+--------+
| 4. ศ. ไพจิตร       | 420  | 82, | -   | 110  | -    | -    | 6      |
| โรจนวานิช          | ,000 | 500 |     | ,000 |      |      | 12,500 |
+-------------------+------+-----+-----+------+------+------+--------+
| 5. คุณหญิงปัทมา      | -    | -   | -   | -    | -    | -    | -      |
| ลีสวัสดิ์ตระกูล*       |      |     |     |      |      |      |        |
+-------------------+------+-----+-----+------+------+------+--------+
| 6. นายยรรยง       | 210  | 97, | -   | -    | 7    | -    | 3      |
| คุโรวาท            | ,000 | 500 |     |      | ,500 |      | 15,000 |
+-------------------+------+-----+-----+------+------+------+--------+
| 7. รศ. ประพันธ์พงศ์  | 280  | 90, | -   | 110  | -    | 7    | 4      |
| เวชชาชีวะ          | ,000 | 000 |     | ,000 |      | ,500 | 87,500 |
+-------------------+------+-----+-----+------+------+------+--------+
| 8. นายชัยณรงค์      | 210  | 82, | -   | -    | 7    | -    | 3      |
| มนเทียร            | ,000 | 500 |     |      | ,500 |      | 00,000 |
|                   |      |     |     |      |      |      |        |
| วิเชียรฉาย          |      |     |     |      |      |      |        |
+-------------------+------+-----+-----+------+------+------+--------+
| 9.                | 210  | 97, | -   | -    | -    | 7    | 3      |
| พลตำรวจโทประกาศ   | ,000 | 500 |     |      |      | ,500 | 15,000 |
| ศาตะมาน           |      |     |     |      |      |      |        |
+-------------------+------+-----+-----+------+------+------+--------+
| 10. พลเอกชูฉัตร กำภู | 210  | 90, | -   | -    | -    | 7    | 3      |
| ณ อยุธยา           | ,000 | 000 |     |      |      | ,500 | 07,500 |
+-------------------+------+-----+-----+------+------+------+--------+
| 11. นายปรีชา       | 280  | 67, | -   | 80   | -    | -    | 4      |
| ประกอบกิจ          | ,000 | 500 |     | ,000 |      |      | 27,500 |
+-------------------+------+-----+-----+------+------+------+--------+
| 12. ผศ. โกมล      | 210  | 1   | -   | -    | 7    | -    | 3      |
| วงศ์อภัย            | ,000 | 05, |     |      | ,500 |      | 22,500 |
|                   |      | 000 |     |      |      |      |        |
+-------------------+------+-----+-----+------+------+------+--------+
| 13. นายสิทธิชัย      | 150  | 15, | -   | -    | -    | -    | 1      |
| ลีสวัสดิ์ตระกูล **     | ,000 | 000 |     |      |      |      | 65,000 |
+-------------------+------+-----+-----+------+------+------+--------+
| 14. นายสมชัย       | 60   | 52, |     |      |      |      | 1      |
| ลีสวัสดิ์ตระกูล **     | ,000 | 500 |     |      |      |      | 12,500 |
+-------------------+------+-----+-----+------+------+------+--------+
| รวมทั้งสิ้น           | 2    | 9   | -   | 300  | 22   | 22   | 4,2    |
|                   | ,940 | 75, |     | ,000 | ,500 | ,500 | 60,000 |
|                   | ,000 | 000 |     |      |      |      |        |
+-------------------+------+-----+-----+------+------+------+--------+

หมายเหตุ * เป็นกรรมการที่ดำรงตำแหน่งผู้บริหารหรือพนักงานในบริษัท
และได้รับค่าตอบแทนในรูปเงินเดือน จึงไม่ได้รับ

ค่าบำเหน็จและค่าเบี้ยประชุม

** นายสิทธิชัย ลีสวัสดิ์ตระกูล ลาออกเมื่อวันที่ 7 มิถุนายน 2555 และนายสมชัย ลีสวัสดิ์ตระกูล
เข้าดำรงตำแหน่ง

กรรมการแทนที่ เมื่อวันที่ 8 มิถุนายน 2555

อนึ่ง ปัจจุบัน คณะกรรมการบริษัท ประกอบด้วยกรรมการจำนวน 13 คน ดังมีรายนามดังต่อไปนี้.-

ค่าตอบแทนอื่นๆ

-ไม่มี-

9.3 การกำกับดูแลกิจการที่ดี

ตลอดปี 2555
คณะกรรมการบริษัทยังคงสืบสานเจตนารมณ์อันมุ่งมั่นในการที่จะยกระดับการกำกับดูแลกิจการของบริษัทให้เป็นไปตามมาตรฐานสากล
คณะกรรมการบริษัทจึงได้นำเอาแบบประเมินตนเองเรื่องการปฏิบัติตามหลักการกำกับดูแลกิจการที่ดี
(Corporate Governance Self Assessment)
มาใช้เป็นเครื่องมือในการพัฒนาระบบการกำกับดูแลกิจการของบริษัทให้เป็นไปตามหลักการกำกับดูแลกิจการที่ดี
(Good Corporate Governance) ที่กำหนดโดยตลาดหลักทรัพย์แห่งประเทศไทย
เพื่อให้บริษัทมีระบบบริหารการจัดการที่มีประสิทธิภาพสูงสุด
ซึ่งครอบคลุมถึงเรื่องการให้ความสำคัญต่อสิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
บทบาทของผู้มีส่วนได้ส่วนเสีย การเปิดเผยข้อมูลและความโปร่งใส
และความรับผิดชอบของคณะกรรมการบริษัท ทั้งนี้ก็เพื่อรักษาผลประโยชน์ของผู้ถือหุ้นเป็นสำคัญ

สำหรับปีที่ผ่านมามีรายละเอียดเกี่ยวกับการปฏิบัติในเรื่องการกำกับดูแลกิจการที่ดีที่บริษัทจะรายงานให้ทราบ
แบ่งออกเป็น 5 หมวด ดังนี้

หมวดที่ 1 สิทธิของผู้ถือหุ้น

1.1 นโยบายการกำกับดูแลกิจการที่ดีเกี่ยวกับการดูแลสิทธิของผู้ถือหุ้น

-   คณะกรรมการบริษัทได้กำหนดนโยบายการกำกับดูแลกิจการที่ดีเกี่ยวกับการดูแลสิทธิของ
    ผู้ถือหุ้นเป็นลายลักษณ์อักษรขึ้นเมื่อปี 2549
    โดยมุ่งเน้นให้ผู้ถือหุ้นได้มีโอกาสรับรู้ผลการดำเนินงานของบริษัทอย่างทั่วถึงและเท่าเทียมกัน
    และมีส่วนร่วมในการตัดสินใจต่างๆ ที่สำคัญ ตลอดจนปกป้อง ส่งเสริม สนับสนุน
    และไม่ลิดรอนสิทธิของผู้ถือหุ้น โดยกำหนดนโยบายไว้ดังนี้

นโยบายเกี่ยวกับการดูแลสิทธิของผู้ถือหุ้น

1. คณะกรรมการบริษัทมีหน้าที่ปกป้องและเคารพสิทธิของผู้ถือหุ้นขั้นพื้นฐาน ได้แก่
สิทธิการซื้อขายหรือโอนหุ้น สิทธิในการมีส่วนแบ่งในกำไรของกิจการ
สิทธิในการได้รับข่าวสารข้อมูลกิจการอย่างเพียงพอ
สิทธิในการเข้าร่วมประชุมผู้ถือหุ้นเพื่อแต่งตั้งหรือถอดถอนกรรมการ การแต่งตั้งผู้สอบบัญชี
การจัดสรรเงินปันผล การกำหนดหรือแก้ไขข้อบังคับหรือหนังสือบริคณห์สนธิ การลดทุนหรือเพิ่มทุน
การอนุมัติรายการพิเศษ เป็นต้น

2. คณะกรรมการบริษัทมีหน้าที่ส่งเสริมและสนับสนุนให้ผู้ถือหุ้นใช้สิทธิในเรื่องต่างๆ
ในการประชุมสามัญผู้ถือหุ้นประจำปี ได้แก่ สิทธิในการเสนอวาระการประชุมผู้ถือหุ้นล่วงหน้า
สิทธิในการเสนอบุคคลเพื่อคัดเลือกเป็นกรรมการล่วงหน้า
สิทธิในการส่งคำถามต่อที่ประชุมล่วงหน้าก่อนการประชุม
สิทธิในการแสดงความคิดเห็นและตั้งคำถามต่อที่ประชุม เป็นต้น

3. คณะกรรมการบริษัทมีหน้าที่ในการงดเว้นการกระทำใดๆ อันเป็นการละเมิด หรือจำกัดสิทธิ
หรือการลิดรอนสิทธิของผู้ถือหุ้นในการศึกษาข้อมูลสารสนเทศของบริษัทที่ต้องเปิดเผยตามข้อกำหนดต่างๆ
และการเข้าประชุมผู้ถือหุ้น เช่น ไม่แจกเอกสารที่มีข้อมูลสำคัญเพิ่มเติมอย่างกะทันหัน
ไม่เพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า เป็นต้น

4. คณะกรรมการบริษัทมีหน้าที่อำนวยความสะดวกให้ผู้ถือหุ้นในการใช้สิทธิต่างๆ เช่น
การให้ข้อมูลสำคัญที่เป็นปัจจุบันผ่านทางเว็บไซต์ของบริษัท การจัดให้ผู้ถือหุ้นเข้าเยี่ยมชมกิจการ
เป็นต้น

1.2 การเปิดโอกาสให้ผู้ถือหุ้นศึกษาข้อมูลล่วงหน้าก่อนวันประชุมผู้ถือหุ้น

-   คณะกรรมการบริษัทและฝ่ายจัดการได้นำนโยบายสิทธิของผู้ถือหุ้นมาปฏิบัติและมีความครอบคลุมมากกว่าสิทธิตามกฎหมาย
    โดยเฉพาะสิทธิในการรับรู้ข้อมูลและสารสนเทศ สำหรับการประชุมสามัญผู้ถือหุ้นประจำปี 2555
    เมื่อวันที่ 30 เมษายน 2555
    บริษัทได้เปิดโอกาสให้ผู้ถือหุ้นศึกษาข้อมูลแก่อนวันประชุมผู้ถือหุ้นล่วงหน้าก่อนการประชุมผ่านทางเว็บไซต์ของบริษัท
    และเผยแพร่ทั้งภาษาไทยและภาษาอังกฤษพร้อมกัน
    โดยมีข้อมูลเหมือนกับข้อมูลในรูปแบบเอกสารที่บริษัทจัดส่งให้ ผู้ถือหุ้น

-   ในการจัดส่งเอกสารการประชุมผู้ถือหุ้น บริษัทได้มอบหมายให้บริษัท ศูนย์รับฝากหลักทรัพย์
    (ประเทศไทย) จำกัด
    ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมสามัญผู้ถือหุ้นประจำปีให้แก่ผู้ถือหุ้นล่วงหน้าก่อนวันประชุม
    14 วัน ซึ่งมีช่วงระยะเวลาในการจัดส่งเอกสารมากกว่าที่กฎหมายได้กำหนดไว้
    ทั้งนี้เพื่อเปิดโอกาสให้ผู้ถือหุ้นได้มีระยะเวลาศึกษาข้อมูลมากขึ้น

-   ในวันประชุมผู้ถือหุ้น
    บริษัทได้อำนวยความสะดวกแก่ผู้ถือหุ้นในการใช้สิทธิเข้าร่วมประชุมและออกเสียงด้วยการใช้ระบบ
    Barcode ในการลงทะเบียน และนับคะแนนเสียง
    รวมทั้งจัดให้มีอากรแสตมป์ไว้บริการในกรณีที่ผู้ถือหุ้นไม่ได้นำมาในการมอบฉันทะ
    พร้อมทั้งจัดทำป้ายสัญลักษณ์สำหรับ ผู้ถือหุ้นที่ลงทะเบียนแล้ว
    เพื่อความสะดวกในการเข้าออกที่ประชุมโดยไม่ต้องเสียเวลาในการตรวจสอบเอกสารใหม่

-   หลังการประชุมสามัญผู้ถือหุ้นประจำปี บริษัทได้นำเนื้อหาการประชุมซึ่งประกอบด้วย
    รายละเอียดวาระการประชุม มติที่ประชุม การลงคะแนนเสียง
    ตลอดจนคำถามและความเห็นของผู้ถือหุ้น รวบรวมจัดทำเป็น
    “รายงานการประชุมสามัญผู้ถือหุ้นประจำปี 2555” เผยแพร่ขึ้นเว็บไซต์ของบริษัทเมื่อวันที่ 17
    เมษายน 2555 เป็นเวลาภายใน 13 วัน นับจากวันประชุม
    ซึ่งเป็นไปตามข้อกำหนดของระเบียบสำนักงาน ก.ล.ต. และตลาดหลักทรัพย์แห่งประเทศไทย

-   สำหรับผู้ถือหุ้นที่ไม่สามารถเข้าร่วมประชุมได้
    หลังการประชุมบริษัทได้จัดทำวีดิทัศน์บรรยากาศการประชุมในรูปแบบ Soft File
    เผยแพร่บนเว็บไซต์ของบริษัท เพื่อให้เป็นที่ได้รับทราบถึงรายละเอียดข้อมูลการประชุม
    นอกเหนือจากรายงานการประชุมที่ได้เผยแพร่ให้ผู้ถือหุ้นรับทราบผ่านช่องทางของตลาดหลักทรัพย์แห่งประเทศไทย

1.3 การป้องกันกรณีการจำกัดโอกาสของผู้ถือหุ้นในการศึกษาข้อมูลและสารสนเทศ

-   คณะกรรมการบริษัทได้ส่งเสริมการใช้สิทธิของผู้ถือหุ้น และไม่จำกัดสิทธิของผู้ถือหุ้น
    โดยมีการเปิดเผยข้อมูลสารสนเทศผ่านทางเว็บไซต์ของบริษัทล่วงหน้า
    ทั้งในการเข้าประชุมสามัญผู้ถือหุ้นประจำปี
    บริษัทไม่มีการแจกโดยกะทันหันซึ่งเอกสารที่มีข้อมูลสำคัญเพิ่มเติมในที่ประชุม
    ไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่แจ้งให้ผู้ถือหุ้นทราบล่วงหน้า
    ซึ่งในอดีตที่ผ่านมายังไม่มีข้อร้องเรียนจากผู้ถือหุ้นในกรณีดังกล่าวนี้

1.4 การอำนวยความสะดวกให้กับผู้ถือหุ้นในการใช้สิทธิ

-   บริษัทอำนวยความสะดวกให้กับผู้ถือหุ้นและผู้รับมอบฉันทะของผู้ถือหุ้นในการลงทะเบียนเพื่อเข้าร่วมประชุมผู้ถือหุ้น
    โดยการนำระบบการลงทะเบียน และนับคะแนนเสียงโดยวิธี Barcode มาใช้
    พร้อมทั้งแจกใบลงคะแนนเสียงให้กับผู้ถือหุ้นที่มาประชุมด้วยตนเองก่อนการประชุม

-   บริษัทได้แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบในหนังสือเชิญประชุม
    รวมทั้งในวันประชุมผู้ถือหุ้น ผู้ดำเนินการประชุมได้แจ้งกฎเกณฑ์ที่ใช้ในการประชุม
    และขั้นตอนการออกเสียงลงมติให้ผู้ถือหุ้นทราบที่ประชุมผู้ถือหุ้น
    และได้มีการบันทึกการแจ้งกฎเกณฑ์และขั้นตอนการออกเสียงลงมติดังกล่าวลงในรายงานการประชุมผู้ถือหุ้นทุกครั้ง

-   นอกจากนี้บริษัทยังเปิดโอกาสให้ผู้ถือหุ้นใช้สิทธิในการเข้าเยี่ยมชมโรงงาน
    และเปิดโอกาสให้ผู้ถือหุ้นได้รับข้อมูลข่าวสารและสารสนเทศที่เป็นข้อมูลปัจจุบันผ่านทางเว็บไซต์ของบริษัทอย่างสม่ำเสมอ

1.5 การจัดสรรเวลาและการเปิดโอกาสให้ผู้ถือหุ้นร่วมแสดงความคิดเห็น

-   บริษัทได้เปิดโอกาสให้ผู้ถือหุ้นซักถามในเรื่องที่เกี่ยวข้องกับวาระการประชุมหรือเกี่ยวข้องกับบริษัทและแสดงความคิดเห็น
    โดยประธานกรรมการได้สอบถามที่ประชุมในแต่ละวาระทุกวาระ
    รวมทั้งได้มีการบันทึกข้อซักถามในเรื่องที่เกี่ยวข้องกับวาระการประชุมหรือเกี่ยวข้องกับบริษัทและแสดงความคิดเห็นของผู้ถือหุ้น
    รวมทั้งคำชี้แจงของคณะกรรมการบริษัทและ/หรือผู้บริหารลงในรายงานการประชุมผู้ถือหุ้นทุกครั้ง

-   บริษัทจัดให้มีการบันทึกเสียงการประชุมผู้ถือหุ้น
    และเปิดเผยรายละเอียดสาระสำคัญของการซักถามในระหว่างการประชุมไว้ในรายงานการประชุมผู้ถือหุ้น
    เพื่อสามารถใช้อ้างอิงในภายหลัง
    และช่วยให้ผู้ถือหุ้นที่ไม่สามารถเข้าร่วมการประชุมสามารถติดตามรายละเอียดได้

    6.  การเข้าร่วมประชุมผู้ถือหุ้นของคณะกรรมการ

-   คณะกรรมการบริษัทได้ให้ความสำคัญและเคารพสิทธิของผู้ถือหุ้นในการจัดประชุมสามัญ
    ผู้ถือหุ้นประจำปี 2555 มีคณะกรรมการบริษัทเข้าร่วมประชุมครบทั้ง 13 คน

จึงสรุปได้ว่าบริษัทยังคงพัฒนาการจัดประชุมสามัญผู้ถือหุ้นประจำปี 2555
ให้มีความเคร่งครัดกว่าแนวทางการกำกับดูแลกิจการที่ดีที่กำหนดไว้อย่างต่อเนื่อง
ทำให้บริษัทได้รับการพิจารณาจากโครงการประเมินคุณภาพการจัดประชุมผู้ถือหุ้นของบริษัทจดทะเบียน
(Annual General Meeting of Shareholders : AGM Checklist) ที่จัดขึ้นโดยสำนักงาน
ก.ล.ต. สมาคมส่งเสริมผู้ลงทุนไทย และสมาคมบริษัทจดทะเบียน ในเกณฑ์ระดับ “ดีเยี่ยม”
ถือเป็นเกณฑ์สูงสุดในการประเมิน และบริษัทปฏิบัติอยู่ในเกณฑ์ดังกล่าวมาติดต่อกันเป็นปีที่หกแล้ว

หมวดที่ 2 การปฏิบัติต่อผู้ถือหุ้นอย่างเท่าเทียมกัน

2.1 นโยบายในการอำนวยความสะดวกให้แก่ผู้ถือหุ้นส่วนน้อย

-   คณะกรรมการบริษัทคำนึงถึงการปฏิบัติต่อผู้ถือหุ้นอย่างเท่าเทียมกัน
    จึงได้กำหนดนโยบายในการอำนวยความสะดวกให้แก่ผู้ถือหุ้นส่วนน้อยไว้ดังต่อไปนี้.-

นโยบายในการอำนวยความสะดวกให้แก่ผู้ถือหุ้นส่วนน้อย

1. คณะกรรมการบริษัทมีหน้าที่ในการเคารพถึงสิทธิของผู้ถือหุ้นและปฏิบัติต่อผู้ถือหุ้นอย่างเท่าเทียมกัน

2. คณะกรรมการบริษัทมีหน้าที่ในการส่งเสริมและสนับสนุนให้ผู้ถือหุ้นใช้สิทธิในเรื่องต่างๆ
สำหรับการประชุมสามัญผู้ถือหุ้นประจำปี ซึ่งได้แก่ การเสนอวาระการประชุมผู้ถือหุ้นล่วงหน้า
การเสนอบุคคลเพื่อคัดเลือกเป็นกรรมการล่วงหน้า การส่งคำถามต่อที่ประชุมล่วงหน้าก่อนการประชุม
เป็นต้น

3. คณะกรรมการบริษัทมีหน้าที่ในการอำนวยความสะดวกให้แก่ผู้ถือหุ้นในเรื่องต่างๆ เช่น
สนับสนุนให้ผู้ถือหุ้นศึกษาข้อมูลล่วงหน้าก่อนการตัดสินใจ
สนับสนุนให้ผู้ถือหุ้นใช้หนังสือมอบฉันทะในรูปแบบที่ผู้ถือหุ้นสามารถกำหนดการลงคะแนนเสียงเองได้
สบับสนุนให้ผู้ถือหุ้นมีทางเลือกในการมอบฉันทะโดยบริษัทจะเสนอชื่อกรรมการอิสระอย่างน้อย 1
คนเป็นทางเลือกไว้ เป็นต้น

2.2 หลักเกณฑ์การเปิดโอกาสให้ผู้ถือหุ้นส่วนน้อยเสนอเพิ่มวาระการประชุมผู้ถือหุ้นล่วงหน้า

-   บริษัทได้เปิดโอกาสและอำนวยความสะดวกให้แก่ผู้ถือหุ้นที่ประสงค์จะเสนอเรื่องเพื่อบรรจุในวาระการประชุมล่วงหน้า
    โดยได้จัดทำหลักเกณฑ์การพิจารณาเผยแพร่ผ่านระบบข้อมูลของตลาดหลักทรัพย์แห่งประเทศไทย
    และเว็บไซต์ของบริษัทล่วงหน้า 3 เดือนก่อนวันประชุมสามัญผู้ถือหุ้นประจำปี 2555 (ตั้งแต่วันที่
    3 พฤศจิกายน 2554 ถึงวันที่ 10 มกราคม 2555)
    ซึ่งมีเลขานุการคณะกรรมการบริษัททำหน้าที่เป็นผู้รวบรวมวาระการประชุมและนำเสนอต่อกรรมการอิสระเพื่อพิจารณาก่อนในเบื้องต้น
    หากกรรมการอิสระพิจารณาแล้วเห็นว่ามีความเหมาะสมก็ให้นำเสนอต่อที่ประชุมคณะกรรมการบริษัทในเดือนมีนาคม
    2555 เพื่อพิจารณาออกเป็นระเบียบวาระการประชุมสามัญผู้ถือหุ้นต่อไป ซึ่งปรากฏว่าในปี
    2555 ไม่มีผู้ถือหุ้นเสนอวาระการประชุมล่วงหน้า
    โดยหลักเกณฑ์การเสนอเพิ่มวาระการประชุมสามัญผู้ถือหุ้นประจำปี 2554 มีดังนี้

1. คุณสมบัติของผู้ถือหุ้นที่มีสิทธิในการเสนอเรื่องเพื่อบรรจุในวาระการประชุมสามัญผู้ถือหุ้น
ผู้ถือหุ้นต้องถือหุ้นอย่างต่อเนื่องไม่น้อยกว่า 100,000 หุ้น
โดยอาจเป็นผู้ถือหุ้นรายเดียวหรือหลายรายรวมกันก็ได้
และเป็นการถือหุ้นอย่างต่อเนื่องนับจากวันที่ถือหุ้นจนถึงวันที่เสนอเรื่องเพื่อบรรจุในวาระการประชุมเป็นเวลาไม่น้อยกว่า
12 เดือน

2. การเสนอเรื่องเพื่อบรรจุวาระการประชุม ผู้ถือหุ้นจะต้องกรอก
“แบบขอเสนอเรื่องเพื่อบรรจุเป็นวาระการประชุมสามัญผู้ถือหุ้นประจำปี 2555”
พร้อมเอกสารหลักฐานที่เกี่ยวข้องอย่างครบถ้วนและสมบูรณ์ ส่งถึงบริษัทภายในวันที่ 10 มกราคม
2555

3. เกณฑ์การพิจารณาที่จะไม่บรรจุเรื่องดังต่อไปนี้เป็นวาระการประชุม

(1) เรื่องที่เสนอโดยผู้ถือหุ้นที่มีคุณสมบัติไม่ครบถ้วน ให้ข้อมูลหรือเอกสารไม่ครบถ้วน ไม่เพียงพอ
ไม่ตรงตามความเป็นจริง หรือเสนอมาไม่ทันภายในระยะเวลาที่กำหนด

(2) เรื่องซึ่งตามปกติกฎหมายกำหนดให้ต้องได้รับการพิจารณาจากที่ประชุมผู้ถือหุ้น
และบริษัทได้ดำเนินการกำหนดเป็นวาระการประชุมทุกครั้งอยู่แล้ว

(3) เรื่องที่เกี่ยวกับการดำเนินธุรกิจปกติของบริษัท และ/หรือเรื่องที่บริษัทได้ดำเนินการ ไปแล้ว

(4) เรื่องที่เป็นอำนาจการบริหารจัดการของบริษัท
เว้นแต่เป็นกรณีที่ก่อให้เกิดความเดือดร้อนเสียหายอย่างมีนัยสำคัญต่อผู้ถือหุ้นโดยรวม

(5) เรื่องที่ผู้ถือหุ้นได้เคยเสนอต่อที่ประชุมผู้ถือหุ้นเพื่อพิจารณาในรอบ 12 เดือนที่ผ่านมา
และได้รับมติสนับสนุนด้วยเสียงที่น้อยกว่าร้อยละ 10 ของจำนวนสิทธิออกเสียงทั้งหมด
โดยที่ข้อเท็จจริงยังไม่ได้เปลี่ยนแปลงอย่างมีนัยสำคัญ

(6) เรื่องที่ไม่เป็นประโยชน์ต่อการดำเนินงานของบริษัท
และ/หรือเรื่องที่ซ้ำกับที่ได้เคยเสนอมาก่อนแล้ว

(7) เรื่องที่ขัดกับข้อบังคับบริษัท กฎหมาย ข้อบังคับของหน่วยงานที่กำกับดูแล
หรือหน่วยงานที่เกี่ยวข้อง หรือไม่เป็นไปตามวัตถุประสงค์ และจริยธรรมการดำเนินธุรกิจ

(8) เรื่องปัจจัยภายนอกที่อยู่เหนืออำนาจควบคุมที่บริษัทจะดำเนินการได้

4.
กรรมการอิสระของบริษัทเป็นผู้พิจารณากลั่นกรองเรื่องที่ผู้ถือหุ้นเสนอก่อนนำเสนอต่อคณะกรรมการบริษัทและบริษัทจะแจ้งผลการพิจารณาให้ทราบภายหลังการประชุมคณะกรรมการบริษัทภายในเดือนมีนาคม
2555
โดยเรื่องที่ผ่านความเห็นชอบจากคณะกรรมการบริษัทจะบรรจุเป็นวาระการประชุมในคำบอกกล่าวเรียกประชุมสามัญผู้ถือหุ้นประจำปี
2555 ต่อไป

2.3 การพิจารณาไม่เพิ่มวาระการประชุมผู้ถือหุ้นล่วงหน้า

-   คณะกรรมการบริษัทได้ปฏิบัติตามนโยบายเกี่ยวกับการดูแลสิทธิของผู้ถือหุ้นที่ได้กำหนดไว้
    โดยในการประชุมผู้ถือหุ้น
    คณะกรรมการบริษัทได้ดำเนินการประชุมผู้ถือหุ้นเป็นไปตามระเบียบวาระการประชุมอย่างเคร่งครัด
    โดยไม่มีการแจกเอกสารที่มีข้อมูลสำคัญเพิ่มเติมอย่างกะทันหัน
    และไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบเป็นการล่วงหน้า

2.4 หลักเกณฑ์การเปิดโอกาสให้ผู้ถือหุ้นส่วนน้อยเสนอชื่อบุคคลเพื่อเข้าดำรงตำแหน่งกรรมการ

-   บริษัทได้เปิดโอกาสและอำนวยความสะดวกให้แก่ผู้ถือหุ้นที่ประสงค์จะเสนอชื่อบุคคลที่มีคุณสมบัติเหมาะสมเข้าดำรงตำแหน่งกรรมการล่วงหน้า
    โดยได้จัดทำหลักเกณฑ์การพิจารณาเผยแพร่ผ่านระบบข้อมูลของตลาดหลักทรัพย์แห่งประเทศไทย
    และเว็บไซต์ของบริษัทล่วงหน้า 3 เดือนก่อนวันประชุมสามัญผู้ถือหุ้นประจำปี 2555 (ตั้งแต่วันที่
    3 พฤศจิกายน 2554 ถึงวันที่ 10 มกราคม 2555)
    ซึ่งมีเลขานุการคณะกรรมการบริษัททำหน้าที่เป็นผู้รวบรวมข้อมูลประกอบการพิจารณาด้านคุณสมบัติ
    และการให้ความยินยอมของผู้ได้รับการเสนอชื่อ
    แล้วนำเสนอต่อคณะกรรมการสรรหาเพื่อพิจารณาคุณสมบัติของบุคคลที่ผู้ถือหุ้นส่วนน้อยเสนอมาตามกระบวนการสรรหาที่บริษัทได้กำหนดไว้
    โดยหากคณะกรรมการสรรหาพิจารณาแล้วว่ามีความเหมาะสม
    ก็ให้นำเสนอต่อที่ประชุมคณะกรรมการบริษัทในเดือนมีนาคม 2555
    เพื่อพิจารณาเสนอที่ประชุมสามัญผู้ถือหุ้นต่อไป ซึ่งปรากฏว่าในปี 2555
    ไม่มีผู้ถือหุ้นเสนอรายชื่อบุคคลเข้าดำรงตำแหน่งกรรมการ โดยหลักเกณฑ์การเสนอรายชื่อมีดังนี้

1. คุณสมบัติของผู้ถือหุ้นที่มีสิทธิในการเสนอชื่อบุคคลเพื่อเข้ารับการพิจารณาเลือกตั้งเป็นกรรมการ
ต้องถือหุ้นอย่างต่อเนื่องไม่น้อยกว่า 100,000 หุ้น
โดยอาจเป็นผู้ถือหุ้นรายเดียวหรือหลายรายรวมกันก็ได้
และเป็นการถือหุ้นอย่างต่อเนื่องนับจากวันที่ถือหุ้นจนถึงวันที่เสนอชื่อบุคคลเป็นเวลา ไม่น้อยกว่า 12
เดือน

2. การเสนอชื่อบุคคลเพื่อการเลือกตั้งเป็นกรรมการ ผู้ถือหุ้นจะต้องกรอกข้อมูลในแบบฟอร์มจำนวน
3 แบบฟอร์ม ดังต่อไปนี้.-

(1)
แบบขอเสนอชื่อบุคคลเพื่อเข้ารับการพิจารณาเลือกตั้งเป็นกรรมการในการประชุมสามัญผู้ถือหุ้นประจำปี

(2) แบบประวัติบุคคลที่ได้รับการเสนอชื่อเพื่อเลือกตั้งเป็นกรรมการในการประชุมสามัญ
ผู้ถือหุ้นประจำปี

(3)
หนังสือยินยอมของบุคคลที่ได้รับการเสนอชื่อเพื่อเลือกตั้งเป็นกรรมการในการประชุมสามัญผู้ถือหุ้นประจำปี

พร้อมเอกสารหลักฐานที่เกี่ยวข้องอย่างครบถ้วนและสมบูรณ์ ส่งถึงบริษัทภายในวันที่ 10 มกราคม
2554

3. ในการเสนอรายชื่อบุคลเพื่อพิจารณาเลือกตั้งเป็นกรรมการบริษัท
บุคคลดังกล่าวต้องมีคุณสมบัติครบถ้วนตามหลักเกณฑ์ที่กำหนดโดยสำนักงาน ก.ล.ต.
และตลาดหลักทรัพย์แห่งประเทศไทย พระราชบัญญัติบริษัทมหาชนจำกัด พ.ศ. 2535
และข้อบังคับของบริษัท

4. คณะกรรมการสรรหาจะเป็นผู้พิจารณาคัดเลือกตามกระบวนการสรรหากรรมการของบริษัท
เพื่อเสนอต่อคณะกรรมการบริษัท
และบริษัทจะแจ้งผลการพิจารณาให้ทราบภายหลังการประชุมคณะกรรมการบริษัทภายในเดือนมีนาคม
2555

2.5 การสนับสนุนให้ผู้ถือหุ้นใช้หนังสือมอบฉันทะ

-   คณะกรรมการบริษัทสนับสนุนให้ผู้ถือหุ้นใช้หนังสือมอบฉันทะในรูปแบบที่ผู้ถือหุ้นสามารถกำหนดทิศทางการลงคะแนนเสียงเห็นด้วย
    ไม่เห็นด้วย งดออกเสียง โดยได้จัดทำหนังสือมอบฉันทะแบบ ข ขึ้น
    นอกจากนี้บริษัทยังได้จัดทำหนังสือมอบฉันทะแบบ ก (แบบมอบฉันทะทั่วไป)
    และหนังสือมอบฉันทะแบบ ค (แบบมอบฉันทะเฉพาะสำหรับ custodian)
    ให้แก่ผู้ถือหุ้นโดยเผยแพร่ผ่านทางเว็บไซต์ของบริษัทล่วงหน้า 13
    วันก่อนวันประชุมเพื่อการดาวน์โหลดอีกด้วย

2.6 การสนับสนุนให้ผู้ถือหุ้นใช้บัตรลงคะแนนเสียง

-   คณะกรรมการบริษัทอำนวยความสะดวกให้แก่ผู้ถือหุ้นที่ไม่สะดวกเข้าร่วมประชุมด้วยตนเอง
    แต่มีความประสงค์จะใช้สิทธิในการลงคะแนนเสียงโดยวิธีการมอบฉันทะ
    โดยบริษัทได้เสนอให้มีกรรมการอิสระเข้าประชุมและลงคะแนนเสียงแทนผู้ถือหุ้น จำนวน 1 คน
    คือ ศ. ไพจิตร โรจนวานิช (ประธานคณะกรรมการตรวจสอบ และกรรมการอิสระ)
    เพื่ออำนวยความสะดวกให้แก่ผู้ถือหุ้นได้ใช้สิทธิเลือกกรรมการอิสระคนใดคนหนึ่งเป็นผู้รับมอบฉันทะแทนผู้ถือหุ้นได้
    และในการนี้มีผู้ถือหุ้นที่มอบฉันทะให้กรรมการอิสระเข้าประชุมและลงคะแนนเสียงแทนผู้ถือหุ้นในการประชุมสามัญผู้ถือหุ้นประจำปี
    2555 จำนวน 33 ราย

2.7 การเปิดโอกาสให้ผู้ถือหุ้นใช้สิทธิแต่งตั้งกรรมการเป็นรายบุคคล

-   คณะกรรมการบริษัทเปิดโอกาสให้ผู้ถือหุ้นใช้สิทธิออกเสียงลงคะแนน
    โดยได้จัดเตรียมบัตรลงคะแนนเสียงให้แก่ผู้ถือหุ้นไว้และแจกในขณะลงทะเบียนก่อนเริ่มการประชุม
    ซึ่งได้จัดทำบัตรลงคะแนนเสียงครบทุกวาระ เช่น การพิจารณาอนุมัติจ่ายเงินปันผล
    การพิจารณาอนุมัติกำหนดค่าตอบแทนผู้สอบบัญชี
    การพิจารณาอนุมัติแต่งตั้งกรรมการแยกเป็นรายบุคคล เป็นต้น
    รายละเอียดการนับคะแนนเสียงดังกล่าวมีการบันทึกไว้ในรายงานการประชุมผู้ถือหุ้นทุกครั้ง
    เพื่อความโปร่งใสและตรวจสอบได้ ในกรณีหากมีข้อโต้แย้งเกิดขึ้นในภายหลัง

2.8 มาตรการป้องกันการใช้ข้อมูลภายในเพื่อหาผลประโยชน์ในทางมิชอบ

-   คณะกรรมการบริษัทได้กำหนดมาตรการป้องกันกรรมการ ผู้บริหาร และพนักงาน
    ใช้ข้อมูลภายในเพื่อหาผลประโยชน์แก่ตนเองหรือผู้อื่นในทางมิชอบไว้ในหลักจรรยาบรรณธุรกิจ
    (Code of Conduct) ซึ่งครอบคลุมถึงเรื่องการใช้ข้อมูลภายในเพื่อซื้อขายหลักทรัพย์
    ความขัดแย้งทางผลประโยชน์ และการรักษาความลับ
    โดยมีการแจ้งมาตรการดังกล่าวผ่านทางคู่มือหลักจรรยาบรรณธุรกิจทางการจัดอบรม
    และทางเว็บไซต์ของบริษัท
    นอกจากนี้ยังได้มอบหมายให้เลขานุการคณะกรรมการบริษัทเป็นผู้รับผิดชอบในการแจ้งหลักเกณฑ์การเปิดเผยข้อมูล
    และติดตามให้คณะกรรมการบริษัทและผู้บริหารรายงานการถือครองหลักทรัพย์ตามกฎหมาย
    รวมถึงการเปิดเผยข้อมูลเกี่ยวกับส่วนได้ส่วนเสียหรือการทำรายการระหว่างกันของกรรมการและผู้บริหาร

หมวดที่ 3 บทบาทของผู้มีส่วนได้ส่วนเสีย

  3.1 นโยบายการกำกับดูแลกิจการที่ดีเกี่ยวกับการดูแลผู้มีส่วนได้ส่วนเสีย

บริษัทตระหนักและให้ความสำคัญต่อสิทธิของผู้มีส่วนได้ส่วนเสียทุกกลุ่ม
ซึ่งไม่เพียงแต่เฉพาะตามที่กฎหมายกำหนดเท่านั้น
ในปีที่ผ่านมาบริษัทได้พิจารณาชี้บ่งผู้มีส่วนได้ส่วนเสียขึ้นใหม่
พร้อมกับกำหนดเป็นนโยบายและมาตรการในการดูแลผู้มีส่วนได้ส่วนเสียเพิ่มเติม
เพื่อให้สอดคล้องกับนโยบายการกำกับดูแลกิจการที่ดี และนโยบายความรับผิดชอบต่อสังคม ชุมชน
และสิ่งแวดล้อมของบริษัท ที่ได้ยึดถือปฏิบัติควบคู่กันไป โดยผู้มีส่วนได้ส่วนเสียของบริษัทแบ่งออกเป็น
10 กลุ่ม ดังนี้

1. พนักงานและครอบครัว

2. ลูกค้า และเจ้าหนี้

3. ผู้ถือหุ้น

4. ชุมชนรอบโรงงาน

5. หน่วยงานราชการ

6. Supplier และ Contractor

7. นักวิเคราะห์, นักลงทุน และสถาบันการเงิน

8. นักวิชาการ

9. สถาบันการศึกษา

10. สื่อมวลชน

-   คณะกรรมการบริษัทได้กำหนดนโยบายและมาตรการในการดูแลผู้มีส่วนได้ส่วนเสียดังต่อไปนี้.-

1. พนักงานและครอบครัว

นโยบายเกี่ยวกับการดูแลพนักงานและครอบครัว

1)
บริษัทให้ผลตอบแทนแก่พนักงานโดยยึดหลักพิจารณาผลงานด้วยความเป็นธรรมและสามารถวัดผลได้
อาทิ รายได้ค่าตอบแทนรายเดือน รายได้จากการทำงานล่วงเวลา โบนัสประจำปี
เงินพิเศษรางวัลการผลิต การประกันชีวิตและประกันสุขภาพ กองทุนสำรองเลี้ยงชีพ เป็นต้น

2) บริษัทมุ่งส่งเสริมและพัฒนาบุคลากรให้มีความรู้ความสามารถอย่างต่อเนื่อง อาทิ
จัดให้มีการอบรมและสัมมนาผู้บริหารและพนักงานทุกระดับ เป็นต้น

3) บริษัทปฏิบัติต่อพนักงานทุกคนด้วยความเป็นธรรมและความเท่าเทียมกัน อาทิ
การประเมินผลงานพนักงาน การรักษาความลับประวัติการทำงาน และการใช้สิทธิต่างๆ
ของพนักงาน เป็นต้น

4) บริษัทคำนึงถึงสิทธิของพนักงานเป็นสำคัญ
และเปิดโอกาสให้พนักงานร้องเรียนกรณีพนักงานไม่ได้รับความเป็นธรรมผ่านช่องทางต่างๆ เช่น
ตู้รับความคิดเห็น หน่วยงานฝ่ายทรัพยากรบุคคลที่รับเรื่อง เป็นต้น

5) บริษัทมีหน้าที่ดูแลจัดสภาพแวดล้อมในการทำงานให้มีความปลอดภัย ถูกสุขลักษณะ
และเอื้อต่อการทำงานอย่างมีประสิทธิผล อาทิ บริษัทจัดให้มีการดำเนินการ 5 ส.
จัดตั้งหน่วยงานด้านความปลอดภัยขึ้น
เพื่อควบคุมและดูแลเรื่องอาชีวอนามัยและความปลอดภัยของพนักงาน เป็นต้น

2. ลูกค้า และเจ้าหนี้

นโยบายเกี่ยวกับการดูแลลูกค้า

1) บริษัทมีหน้าที่ในการสร้างความสัมพันธ์และความร่วมมือในระยะยาวกับลูกค้า
โดยยึดหลักความซื่อสัตย์สุจริต ความเชื่อถือและไว้วางใจซึ่งกันและกัน

2) บริษัทมีหน้าที่ในการสร้างความพึงพอใจสูงสุดให้กับลูกค้าของบริษัท ด้วยการรับผิดชอบ เอาใจใส่
และให้ความสำคัญต่อปัญหาและความต้องการของลูกค้าเป็นอันดับแรก
โดยให้ผู้บริหารและพนักงานทุกคนปฏิบัติตามมาตรการดังต่อไปนี้

-   ยึดมั่นในการนำเสนอและส่งมอบผลิตภัณฑ์ที่ได้มาตรฐานคุณภาพตรงกับความต้องการของลูกค้า

-   ยึดถือปฏิบัติตามเงื่อนไขต่างๆ ที่ได้ทำข้อตกลงไว้กับลูกค้าอย่างดีที่สุด

-   การเสนอราคาและเงื่อนไขการค้าให้แก่ลูกค้าที่จัดอยู่ในกลุ่มเดียวกัน ต้องมีความ เท่าเทียมกัน

-   ให้ข้อมูลที่ถูกต้องตรงตามความเป็นจริงแก่ลูกค้าเกี่ยวกับคุณสมบัติและคุณภาพของผลิตภัณฑ์ที่ผลิตได้
    เพื่อสร้างความเชื่อมั่นและความเป็นธรรมให้กับลูกค้าของบริษัท

-   พร้อมที่จะตอบคำถามของลูกค้า รวมทั้งการดำเนินการเกี่ยวกับข้อร้องเรียน การให้คำแนะนำ
    และการติดตามผลความคืบหน้าในประเด็นต่างๆ ที่ได้รับแจ้งจากลูกค้าผ่านทาง

นโยบายเกี่ยวกับการดูแลเจ้าหนี้

1) บริษัทมีหน้าที่สร้างความสัมพันธ์และปฏิบัติต่อเจ้าหนี้ โดยยึดหลักความซื่อสัตย์สุจริต
ความเชื่อถือและไว้วางใจซึ่งกันและกัน

2) บริษัทมีหน้าที่รับผิดชอบ เอาใจใส่ และให้ความสำคัญต่อเงื่อนไขต่างๆ
ที่ได้ทำข้อตกลงไว้กับเจ้าหนี้อย่างดีที่สุด

3. ผู้ถือหุ้น

นโยบายเกี่ยวกับการดูแลผู้ถือหุ้น

1) บริษัทมีหน้าที่ปกป้องและเคารพสิทธิของผู้ถือหุ้นขั้นพื้นฐาน ได้แก่ สิทธิการซื้อขายหรือโอนหุ้น
สิทธิในการมีส่วนแบ่งในกำไรของกิจการ สิทธิในการได้รับข่าวสารข้อมูลกิจการอย่างเพียงพอ
สิทธิในการเข้าร่วมประชุมผู้ถือหุ้นเพื่อแต่งตั้งหรือถอดถอนกรรมการ การแต่งตั้งผู้สอบบัญชี
การจัดสรรเงินปันผล การกำหนดหรือแก้ไขข้อบังคับหรือหนังสือบริคณห์สนธิ การลดทุนหรือเพิ่มทุน
การอนุมัติรายการพิเศษ เป็นต้น

2) บริษัทมีหน้าที่ส่งเสริมและสนับสนุนให้ผู้ถือหุ้นใช้สิทธิในเรื่องต่างๆ
ในการประชุมสามัญผู้ถือหุ้นประจำปี ได้แก่ สิทธิในการเสนอวาระการประชุมผู้ถือหุ้นล่วงหน้า
สิทธิในการเสนอบุคคลเพื่อคัดเลือกเป็นกรรมการล่วงหน้า
สิทธิในการส่งคำถามต่อที่ประชุมล่วงหน้าก่อนการประชุม
สิทธิในการแสดงความคิดเห็นและตั้งคำถามต่อที่ประชุม เป็นต้น ผ่านทาง

3) บริษัทต้องไม่กระทำการใดๆ อันเป็นการละเมิดหรือจำกัดสิทธิของผู้ถือหุ้น

4. ชุมชนรอบโรงงาน

นโยบายเกี่ยวกับการดูแลชุมชนรอบโรงงาน

1) บริษัทและพนักงานต้องยึดมั่นประพฤติปฏิบัติตนเป็นพลเมืองที่ดี
และเป็นประโยชน์แก่สังคมและชุมชน

2) บริษัทมีหน้าที่ประพฤติปฏิบัติต่อชุมชนที่อาศัยอยู่ใกล้เคียงกับบริเวณที่ตั้งโรงงานด้วยความเป็นมิตร
และให้ความช่วยเหลือ สนับสนุนชุมชนให้มีความเป็นอยู่ที่ดี
ตลอดจนรับผิดชอบดำเนินการแก้ไขในกรณีที่เกิดปัญหาต่างๆ
ที่ได้รับผลมาจากการดำเนินการของบริษัทอย่างเป็นธรรม และมีความเท่าเทียมกัน

3) บริษัทมีหน้าที่ดูแลและสนับสนุนกิจกรรมที่มีคุณประโยชน์ต่อสังคม
และให้ความร่วมมือกับภาครัฐและหน่วยงานต่างๆ ด้วยความเต็มใจ
และเสียสละเพื่อประโยชน์ต่อส่วนรวม

5. หน่วยงานราชการ

นโยบายเกี่ยวกับการดูแลหน่วยงานราชการ

1) บริษัทมีหน้าที่ปฏิบัติให้เป็นไปตามกฎหมายและข้อบังคับต่างๆ ที่เกี่ยวข้องที่ได้กำหนดไว้
ทั้งยังส่งเสริมให้มีการปฏิบัติให้ดียิ่งขึ้น และ/หรือมากกว่าที่กฎหมายและข้อบังคับต่างๆ กำหนดไว้

2) บริษัทจะสนับสนุนกิจกรรมในโอกาสต่างๆ ของหน่วยงานราชการตามความเหมาะสม

6. Supplier และ Contractor

นโยบายเกี่ยวกับการดูแล Supplier และ Contractor

1) บริษัทมีหน้าที่สร้างความสัมพันธ์ที่ดีกับ Supplier และ Contractor ทุกราย

2) บริษัทมีหน้าที่เปิดโอกาสให้ Supplier และ Contractor
ทุกรายนำเสนอสินค้า/บริการได้โดยเท่าเทียมกัน โดยให้ผู้บริหารและพนักงานที่เกี่ยวข้องกับ
Supplier และ Contractor ต้องปฏิบัติตามมาตรการดังต่อไปนี้

-   ต้องปฏิบัติงานต่อ Supplier และ Contractor ด้วยความซื่อสัตย์สุจริต
    และมีความเท่าเทียมกัน

-   การพิจารณาและตัดสินใจต้องอยู่บนพื้นฐานของการเปรียบเทียบคุณภาพ และเงื่อนไขต่างๆ
    โดยคำนึงถึงผลประโยชน์ของบริษัททั้งในระยะสั้นและระยะยาว

-   ต้องรักษาความลับของ Supplier และ Contractor
    โดยห้ามมิให้มีการรับสินบนหรือค่านายหน้าใดๆ จาก Supplier และ Contractor
    รวมถึงห้ามเปิดเผยข้อมูลหรือข้อเสนอของ Supplier และ Contractor
    รายหนึ่งหรือหลายรายให้กับ Supplier และ Contractor รายอื่นๆ
    รับทราบทั้งทางตรงและทางอ้อม

7. นักวิเคราะห์ นักลงทุน และสถาบันการเงิน

นโยบายเกี่ยวกับการดูแลนักวิเคราะห์ นักลงทุน และสถาบันการเงิน

1) บริษัทเปิดโอกาสให้นักวิเคราะห์ นักลงทุน
และสถาบันการเงินได้รับทราบข้อมูลการดำเนินงานของบริษัท
และแนวโน้มผลประกอบการในอนาคตได้ตามความเหมาะสม และเป็นไปตามเงื่อนไขของกฎหมาย
และการกำกับดูแลกิจการที่ดีในเรื่องการเปิดเผยข้อมูล

2) บริษัทจะอำนวยความสะดวกโดยจัดทำข้อมูลแนะนำการลงทุนของบริษัทให้แก่
นักลงทุนผ่านช่องทางเว็บไซต์ และ

8. นักวิชาการ

นโยบายเกี่ยวกับการดูแลนักวิชาการ

1) บริษัทเปิดโอกาสให้นักวิชาการได้รับทราบข้อมูลวิธีการ กระบวนการดำเนินงานของบริษัท
รวมทั้งแลกเปลี่ยนความรู้ เพื่อเป็นประโยชน์ในงานด้านวิชาการ และการทำวิจัยต่างๆ
อันเป็นประโยชน์ต่ออุตสาหกรรมในประเทศ

2)
บริษัทสนับสนุนการเข้ามามีส่วนร่วมในการศึกษาการใช้เทคโนโลยีในการปรับปรุงกระบวนการทำงานต่างๆ
ในการผลิตผลิตภัณฑ์ของบริษัท ตลอดจนร่วมศึกษาเพื่อพัฒนานวัตกรรมต่างๆ
ในการเป็นประโยชน์ต่อการพัฒนาประเทศ เช่น ในด้านเครื่องจักร ด้านกรรมวิธีในการผลิต เป็นต้น

9. สถาบันการศึกษา

นโยบายเกี่ยวกับการดูแลสถาบันการศึกษา

1) บริษัทจะทำการส่งเสริมให้ความรู้ด้านเทคโนโลยีและกระบวนการผลิตแก่สถาบันการศึกษา
โดยจะให้ความสำคัญกับโรงเรียนและสถาบันการศึกษาที่ใกล้บริเวณชุมชนรอบโรงงานของบริษัทเป็นอันดับแรก

2) บริษัทจะทำการสนับสนุนกิจกรรมต่างๆ ของสถาบันการศึกษาตามความเหมาะสม

10. สื่อมวลชน

นโยบายเกี่ยวกับการดูแลสื่อมวลชน

1)
บริษัทคำนึงถึงสิทธิและเสรีภาพของสื่อมวลชนในการเผยแพร่ข้อมูลสารสนเทศและข่าวสารของบริษัทสู่สาธารณชน

2) บริษัทจะทำการสนับสนุนกิจกรรมต่างๆ ของสื่อมวลชนตามความเหมาะสม

3.2 มาตรการชดเชยผู้มีส่วนได้ส่วนเสียกรณีได้รับความเสียหายจากการละเมิด

-   คณะกรรมการบริษัทมีมาตรการที่กรรมการ ผู้บริหาร และพนักงานของบริษัทจะต้องพึงปฏิบัติ
    ในการใช้ข้อมูลภายในดังนี้.-

มาตรการป้องกันการใช้ข้อมูลภายในของกรรมการ ผู้บริหาร และพนักงาน

1) เลขานุการคณะกรรมการบริษัท
มีหน้าที่แจ้งให้กรรมการและผู้บริหารทราบให้ปฏิบัติซึ่งหน้าที่ในการรายงานการถือครองหลักทรัพย์ในบริษัทของตนเอง
คู่สมรส และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา
59 และบทกำหนดโทษตามมาตรา 275 แห่งพระราชบัญญัติบริษัทหลักทรัพย์และตลาดหลักทรัพย์ พ.ศ.
2535

2) คณะกรรมการบริษัทจะแนะนำให้กรรมการ ผู้บริหาร
และพนักงานที่ทราบข้อมูลภายในหลีกเลี่ยงการซื้อขายหุ้นของบริษัทก่อนการเปิดเผยข้อมูลที่เป็นสาระสำคัญ
รวมถึงข้อมูลงบการเงินของบริษัท ซึ่งมีผลกระทบต่อการเปลี่ยนแปลงราคาหลักทรัพย์ต่อสาธารณชน
กล่าวคือ เป็นเวลา 1 เดือนก่อนการเปิดเผยข้อมูล และ 1 สัปดาห์หลังการเปิดเผยข้อมูล
อันอาจเป็นการกระทำผิดพระราชบัญญัติหลักทรัพย์และตลาดหลักทรัพย์

-   บริษัทได้กำหนดมาตรการป้องกันกรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบไว้ในหลักจรรยาบรรณสำหรับผู้บริหารและพนักงานดังต่อไปนี้

มาตรป้องกันความขัดแย้งทางผลประโยชน์ของผู้บริหารและพนักงาน

1) ผู้บริหารและพนักงานจะต้องไม่กระทำการใดๆ เพื่อแสวงหาผลประโยชน์หรือเบียดบังทรัพย์สิน
ซึ่งควรเป็นของบริษัท หรือควรเป็นของลูกค้าของบริษัท

2) ผู้บริหารและพนักงานควรหลีกเลี่ยงสถานการณ์ หรือการมีกิจกรรมส่วนตัว
และการมีผลประโยชน์ทางการเงินซึ่งอาจขัดแย้งกับหน้าที่การงานที่ผู้บริหารและพนักงานผูกพันอยู่

3)
กรณีตำแหน่งหน้าที่ความรับผิดชอบของผู้บริหารและพนักงานมีผลในอันที่จะเอื้อประโยชน์ทั้งทางตรงและทางอ้อมแก่ตนเอง
หรือสมาชิกในครอบครัว (คู่สมรส บิดา มารดา บุตร ญาติ พี่น้อง) หรือบุคคลที่รู้จัก
ผู้บริหารและพนักงานดังกล่าวไม่ควรมีส่วนร่วมในการตัดสินใจดำเนินการใดๆ
และจะต้องแจ้งผู้บังคับบัญชาตามสายงานให้ทราบทันที

4)
บริษัทจะหลีกเลี่ยงที่จะมอบหมายหน้าที่ความรับผิดชอบให้กับผู้บริหารและพนักงานในกรณีที่อาจจะนำไปสู่สถานการณ์ที่จะก่อให้เกิดความขัดแย้งทางผลประโยชน์ของบริษัท
หรือขัดต่อผลประโยชน์ของลูกค้าของบริษัท

5) การที่ผู้บริหารและพนักงานมีส่วนร่วมในการดำเนินกิจกรรมภายนอกองค์กร
หรือดำรงตำแหน่งภายนอกองค์กร อาทิ การเป็นกรรมการ ที่ปรึกษา ตัวแทน
หรือเป็นพนักงานในองค์กรอื่นๆ กิจกรรมนั้นๆ
จะต้องไม่ก่อให้เกิดความขัดแย้งทางผลประโยชน์กับบริษัท
และลูกค้าของบริษัทไม่ว่าทางตรงหรือทางอ้อม และจะต้องไม่ทำให้เกิดผลเสียหายต่อบริษัท
รวมทั้งจะต้องไม่กระทบต่อการปฏิบัติหน้าที่ของบุคคลนั้นๆ

6)
ห้ามมิให้ผู้บริหารและพนักงานเข้าร่วมหรือรับตำแหน่งใดในองค์กรอื่นที่ประกอบธุรกิจในลักษณะเดียวกันกับบริษัท
หรือกิจการที่แข่งขันกับบริษัท หรือกิจการที่อาจมีผลประโยชน์ขัดแย้งกับบริษัท

-   คณะกรรมการบริษัทได้รับข้อมูลส่วนได้ส่วนเสียในการทำธุรกรรมกับบริษัทของกรรมการ
    ผู้บริหาร และพนักงาน เป็นประจำอย่างสม่ำเสมอโดยตลอด
    โดยฝ่ายตรวจสอบภายในของบริษัทมีหน้าที่รายงานข้อมูลส่วนได้ส่วนเสียต่างๆ
    ให้แก่คณะกรรมการตรวจสอบทราบเพื่อพิจารณา
    และหลังจากนั้นให้คณะกรรมการตรวจสอบนำสรุปข้อมูลส่วนได้ส่วนเสียต่างๆ
    รายงานให้แก่คณะกรรรมการบริษัททราบและพิจารณาต่อไป
    โดยฝ่ายตรวจสอบภายในจะเป็นผู้ติดตามผลอย่างต่อเนื่อง ซึ่งในปี 2552
    ไม่ปรากฏว่ามีข้อมูลส่วนได้ส่วนเสียของกรรมการ ผู้บริหาร
    และพนักงานที่ก่อให้เกิดความเสียหายแก่บริษัทแต่อย่างใด

-   บริษัทได้กำหนดมาตรการชดเชยผู้มีส่วนได้ส่วนเสียไว้ในกรณีได้รับความเสียหายจากการละเมิดดังต่อไปนี้

1. พนักงานและครอบครัว

มาตรการป้องกันกรณีความเสียหายจากการละเมิดต่อพนักงานและครอบครัว

ปัจจุบันบริษัทจัดให้มีการดูแลในเรื่องผลตอบแทนและสวัสดิการของพนักงานอย่างทั่วถึง
และปฏิบัติตามนโยบายการดูแลพนักงานอย่างเคร่งครัด และได้จัดทำตู้รับข้อร้องเรียน
และ/หรือข้อเสนอแนะจากพนักงานไว้สำหรับเป็นช่องทางในการแจ้งเรื่องร้องเรียนของพนักงานที่ได้รับผลกระทบจากการทำงาน

ซึ่งในปีที่ผ่านมา บริษัทไม่ได้รับข้อร้องเรียนจากพนักงานในกรณีความเสียหายจากการละเมิด

2. ลูกค้า และเจ้าหนี้

มาตรการป้องกันกรณีความเสียหายจากการละเมิดต่อลูกค้า และเจ้าหนี้

ปัจจุบันบริษัทได้มีการดูแลลูกค้าตามนโยบายการดูแลลูกค้า และจัดให้มีฝ่ายลูกค้าสัมพันธ์ (Customer
Service) ขึ้นเพื่อเป็นศูนย์ร้องเรียนสำหรับลูกค้า ในกรณีที่ลูกค้ามีปัญหาและต้องการความช่วยเหลือ

เพื่อป้องกันกรณีความเสียหายจากการละเมิดต่อลูกหนี้และเจ้าหนี้
ผู้บริหารจะพิจารณาคุณสมบัติของลูกหนี้และเจ้าหนี้ทุกรายก่อนการทำธุรกรรม
เพื่อป้องกันการเกิดปัญหาขึ้นในภายหลัง โดยพิจารณาตามหลักความซื่อสัตย์สุจริตและความน่าเชื่อถือ

ซึ่งในปีที่ผ่านมา บริษัทไม่ได้รับข้อร้องเรียนจากลูกค้าและเจ้าหนี้ในกรณีความเสียหายจากการละเมิด

3. ผู้ถือหุ้น

มาตรการป้องกันกรณีความเสียหายจากการละเมิดต่อผู้ถือหุ้น

ปัจจุบันบริษัทดำเนินการปกป้องและดูแลสิทธิของผู้ถือหุ้นขั้นพื้นฐาน
ทั้งสิทธิในการได้รับข้อมูลสารสนเทศ สิทธิในการเข้าร่วมประชุมผู้ถือหุ้น
ตลอดจนสนับสนุนการใช้สิทธินอกเหนือไปจากกฎหมาย

ทั้งนี้บริษัทได้ประเมินผลและติดตามการดำเนินการเพื่อป้องกันความเสียหากจากการละเมิดของผู้ถือหุ้นโดยประเมินจากทั้งภายในองค์กร
ซึ่งจะประเมินกับฝ่ายจัดการที่ดำเนินการดูแลสิทธิ ผู้ถือหุ้น
และประเมินจากภายนอกในรูปของโครงการประเมินคุณภาพการจัดประชุมสามัญผู้ถือหุ้น (AGM
Checklist) ซึ่งประเมินโดยสำนักงาน ก.ล.ต. สมาคมส่งเสริมผู้ลงทุนไทย
และสมาคมบริษัทจดทะเบียน เป็นประจำทุกปี

สำหรับในปีที่ผ่านมา บริษัทไม่ได้รับข้อร้องเรียนจากผู้ถือหุ้นกรณีความเสียหายจากการละเมิด
และไม่มีความเสียหายจากเรื่องอื่นๆ หรือข้อร้องเรียนเรื่องการจำกัดสิทธิหรือลิดรอนสิทธิต่างๆ

4. ชุมชนรอบโรงงาน

มาตรการป้องกันกรณีความเสียหายจากการละเมิดต่อชุมชนรอบโรงงาน

บริษัทมีการป้องกันกรณีความเสียหายจากการละเมิดต่อชุมชนและสังคมรอบโรงงาน
ด้วยการปฏิบัติตามนโยบายการดูแลสังคมและชุมชน
ในการสร้างสัมพันธ์อันดีกับสังคมและชุมชนรอบข้าง
ตลอดจนให้ความช่วยเหลือและสนับสนุนชุมชนให้มีความเป็นอยู่ที่ดี

ดังนั้นที่ผ่านมาบริษัทจึงไม่เคยได้รับการร้องเรียนกรณีความเสียหายจากการละเมิดต่อชุมชนและสังคมรอบข้าง
ทั้งนี้หากมีกรณีดังกล่าวเกิดขึ้น บริษัทมีมาตรการการจัดการ
โดยมีหน่วยงานฝ่ายบุคคลของโรงงานทำหน้าที่รับเรื่องร้องเรียนโดยตรง
และรายงานต่อฝ่ายบริหารเพื่อพิจารณาดำเนินการต่อไป

5. หน่วยงานราชการ

มาตรการป้องกันกรณีความเสียหายจากการละเมิดต่อหน่วยงานราชการ

บริษัทมีการป้องกันกรณีความเสียหายจากการไม่ปฏิบัติตามกฎหมายและข้อบังคับต่างๆ
โดยบริษัทมีหน่วยงานฝ่ายกฎหมายที่จะทำหน้าที่ในการติดตามดูแลการปฏิบัติของหน่วยงานในบริษัทให้มีการปฏิบัติเป็นไปตามกฎหมายอยู่อย่างสม่ำเสมอ

ดังนั้นที่ผ่านมาบริษัทจึงไม่เคยปรากฏว่ามีการไม่ปฏิบัติตามกฎหมายใดๆ

6. Supplier และ Contractor

มาตรการป้องกันกรณีความเสียหายจากการละเมิดต่อ Supplier และContractor

บริษัทมีการป้องกันกรณีความเสียหายในการละเมิดต่อ Supplier และ Contractor
โดยบริษัทมีนโยบายในการสร้างความสัมพันธ์ที่ดีกับ Supplier และ Contractor ทุกราย
รวมถึงมีการปฏิบัติต่อ Supplier และ Contractor ทุกรายอย่างเท่าเทียมกัน

ดังนั้นที่ผ่านมาบริษัทจึงไม่เคยปรากฏเรื่องความเสียหายจากการละเมิดดังกล่าว

7. นักวิเคราะห์ นักลงทุน และสถาบันการเงิน

  มาตรการป้องกันกรณีความเสียหายจากการละเมิดต่อนักวิเคราะห์ นักลงทุน และสถาบันการเงิน

บริษัทได้เปิดโอกาสให้นักวิเคราะห์ นักลงทุน
และสถาบันการเงินได้รับทราบข้อมูลการดำเนินงานของบริษัท และแนวโน้มผลประกอบการในอนาคต
อีกทั้งมีการจัดทำข้อมูลแนะนำการลงทุนผ่านช่องทางต่างๆ
ทั้งการสอบถามข้อมูลผ่านทางนักลงทุนสัมพันธ์ โทร. 1175-1176 หรือทางเว็บไซต์ของบริษัท

ดังนั้นที่ผ่านมาบริษัทจึงไม่เคยได้รับการร้องเรียนจากการไม่ได้รับทราบข้อมูลจากนักวิเคราะห์
นักลงทุน และสถาบันการเงินแต่อย่างใด

8. นักวิชาการ

มาตรการป้องกันกรณีความเสียหายจากการละเมิดต่อนักวิชาการ

บริษัทได้เปิดโอกาสให้นักวิชาการเข้าเยี่ยมชมโรงงาน และให้ข้อมูลวิธีการ
กระบวนการดำเนินงานในการผลิตผลิตภัณฑ์ของบริษัท เพื่อเป็นประโยชน์ในด้านวิชาการ
ตลอดจนร่วมมือกับนักวิชาการในการศึกษาปรับปรุงเทคโนโลยีในการผลิตต่างๆ
ร่วมกันอย่างสม่ำเสมอ

ดังนั้นที่ผ่านมาบริษัทจึงไม่เคยปรากฏเรื่องความเสียหายในการละเมิดดังกล่าว

9. สถาบันการศึกษา

มาตรการป้องกันกรณีความเสียหายจากการละเมิดต่อสถาบันการศึกษา

บริษัทได้ให้ความร่วมมือกับสถาบันการศึกษาในการเปิดโอกาสให้เยี่ยมชมโรงงานของบริษัทและจัดบรรยายให้ความรู้ด้านเทคโนโลยีและกระบวนการผลิตของบริษัทแก่สถาบันการศึกษา
ตลอดจนให้การสนับสนุนกิจกรรมต่างๆ อยู่อย่างสม่ำเสมอ

ดังนั้นที่ผ่านมาบริษัทจึงไม่เคยปรากฏเรื่องความเสียหายในการละเมิดดังกล่าว

10. สื่อมวลชน

มาตรการป้องกันกรณีความเสียหายจากการละเมิดต่อสื่อมวลชน

บริษัทได้ปฏิบัติตามนโยบายในเรื่องการคำนึงถึงสิทธิและเสรีภาพแก่สื่อมวลชนในการเผยแพร่ข่าวสารของบริษัทสู่สาธารณชนอย่างเคร่งครัด
และให้การสนับสนุนกิจกรรมต่างๆ อยู่อย่างสม่ำเสมอ

ดังนั้นที่ผ่านมาบริษัทจึงไม่เคยปรากฏเรื่องความเสียหายในการละเมิดดังกล่าว

3.3 กลไกการมีส่วนร่วมของผู้มีส่วนได้ส่วนเสีย

-   คณะกรรมการบริษัทได้กำหนดกลไกการมีส่วนร่วมของผู้มีส่วนได้ส่วนเสียดังต่อไปนี้

1.
บริษัทได้จัดให้มีตู้รับข้อร้องเรียนและ/หรือแสดงความคิดเห็นซึ่งติดตั้งอย่างเด่นชัดบริเวณด้านหน้าสำนักงาน
และด้านหน้าโรงงานของบริษัท และเพิ่มช่องทางในการอีเมลถึงผู้บริหารระดับสูงโดยตรง

2. บริษัทได้จัดให้มีการประชาสัมพันธ์ เช่น การจัดประชาสัมพันธ์นอกสถานที่
โดยหน่วยงานความปลอดภัย
และฝ่ายบุคคลจะเดินทางไปประชาสัมพันธ์เรื่องการดำเนินการด้านการดูแลสิ่งแวดล้อมในกระบวนการผลิตของโรงงานให้กับชุมชนโดยรอบได้ทราบและทำความเข้าใจ
ตลอดจนสอบถามถึงความคิดเห็นต่างๆ ของคนในชุมชน

3. บริษัทได้เปิดโอกาสให้มีช่องทางการส่งข้อเสนอแนะถึงกรรมการบริษัท
ผ่านทางเว็บไซต์ของบริษัท หัวข้อนักลงทุน

4. บริษัทได้จัดให้มีการส่งตัวแทนของบริษัทเพื่อเข้าเยี่ยมเยียนชุมชนในพื้นที่รอบๆ
โรงงานเป็นประจำทุกปี

  3.4 กลไกคุ้มครองผู้แจ้งเบาะแส

-   คณะกรรมการบริษัทได้กำหนดให้มีช่องทางการแจ้งเบาะแสหรือข้อร้องเรียนการกระทำผิดกฎหมายหรือจรรยาบรรณ
    รายงานทางการเงิน หรือระบบควบคุมภายในบกพร่อง ผ่านทาง

-   คณะกรรมการบริษัทได้กำหนดให้มีการคุ้มครองผู้แจ้งเบาะแส
    โดยการไม่เปิดเผยแต่จะเก็บข้อมูลต่างๆ ของผู้แจ้งเบาะแสเป็นความลับ

-   คณะกรรมการบริษัทได้กำหนดให้มีกระบวนการดำเนินการหลังจากมีผู้แจ้งเบาะแส
    โดยในเบื้องต้นฝ่ายตรวจสอบภายในจะทำการรวบรวมสรุปเรื่องดังกล่าวแล้วนำเสนอต่อคณะกรรมการตรวจสอบเพื่อพิจารณาพิสูจน์หาข้อเท็จจริง
    หากพบว่าเป็นข้อมูลที่กระทบต่อบริษัท จะต้องนำเสนอให้คณะกรรมการบริษัทพิจารณาต่อไป

หมวดที่ 4 การเปิดเผยข้อมูลและความโปร่งใส

4.1 ผลการปฏิบัตินโยบายเกี่ยวกับการกำกับดูแลกิจการที่ดี

-   ในรอบปีที่ผ่านมา
    บริษัทได้ทำการเปิดเผยข้อมูลของบริษัททั้งข้อมูลทางการเงินและข้อมูลที่มิใช่ข้อมูลทางการเงินต่างๆ
    ตามเกณฑ์ที่กำหนดโดยสำนักงาน ก.ล.ต. และตลาดหลักทรัพย์แห่งประเทศไทยอย่างถูกต้อง
    ครบถ้วน ทันเวลา และโปร่งใส ผ่านช่องทางระบบ online
    ของตลาดหลักทรัพย์แห่งประเทศไทย และผ่านทางเว็บไซต์ของบริษัท อีกทั้งไม่เคยถูกสำนักงาน
    ก.ล.ต.
    หรือตลาดหลักทรัพย์แห่งประเทศไทยดำเนินการเนื่องมาจากการเปิดเผยข้อมูลไม่เป็นไปตามกำหนด
    นอกจากนี้บริษัทยังได้ดำเนินการประเมินประสิทธิภาพของกระบวนการเปิดเผยข้อมูลเป็นประจำ
    และปฏิบัติตามกำหนดระยะเวลาที่ต้องเปิดเผยข้อมูลต่างๆ อย่างเคร่งครัด

-   นอกจากนี้บริษัทยังได้นำข้อมูลสารสนเทศต่างๆ ที่ได้เปิดเผยต่อตลาดหลักทรัพย์แห่งประเทศไทย
    รวมถึงข่าวสารต่างๆ ของบริษัทเปิดเผยผ่านทางเว็บไซต์ของบริษัท
    และปรับปรุงข้อมูลให้เป็นปัจจุบันอย่างสม่ำเสมอ และจัดให้มีทั้งภาษาไทยและภาษาอังกฤษ
    เพื่อให้ผู้ถือหุ้นและผู้มีส่วนได้ส่วนเสียได้ทราบข้อมูลอย่างเท่าเทียมกัน

4.2 ค่าตอบแทนกรรมการและผู้บริหาร

-   คณะกรรมการกำหนดค่าตอบแทนได้กำหนดโนบายการจ่ายค่าตอบแทนกรรมการ
    ประธานเจ้าหน้าที่บริหาร รวมถึงผู้บริหารระดับสูงไว้ดังต่อไปนี้

นโยบายการจ่ายค่าตอบแทนกรรมการ ประธานเจ้าหน้าที่บริหาร และผู้บริหารระดับสูง

1. การจ่ายค่าตอบแทนกรรมการ ประธานเจ้าหน้าที่บริหาร และผู้บริหารระดับสูง
จะต้องพิจารณาถึงความเหมาะสมกับภาระหน้าที่ ความรับผิดชอบที่ได้รับมอบหมาย ความยุติธรรม
และการจูงใจที่เพียงพอ
สามารถเทียบเคียงกับค่าตอบแทนกรรมการในบริษัทจดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
รวมถึงพิจารณาผลประกอบการ ผลงาน สภาพแวดล้อมทางธุรกิจ และภาวะเศรษฐกิจโดยรวม

2. โดยคณะกรรมการกำหนดค่าตอบแทนจะเป็นผู้พิจารณาในเบื้องต้น
และนำเสนอคณะกรรมการบริษัทพิจารณาอนุมัติ ให้ความเห็นชอบ
และนำเสนอต่อที่ประชุมสามัญผู้ถือหุ้นประจำปีเพื่อพิจารณาอนุมัติต่อไป ซึ่งได้แก่
การอนุมัติวงเงินค่าตอบแทนสูงสุดในแต่ละปี
การกำหนดค่าตอบแทนประจำตำแหน่งรวมถึงค่าเบี้ยประชุม

3.
ทั้งนี้คณะกรรมการกำหนดค่าตอบแทนจะต้องปฏิบัติตามมติที่ประชุมสามัญผู้ถือหุ้นที่ได้อนุมัติวงเงินค่าตอบแทน
และรายละเอียดค่าตอบแทน โดยเปิดเผยไว้ในรายงานประจำปีด้วย
นอกจากนี้ยังต้องเปิดเผยถึงส่วนที่กรรมการได้รับจากการทำหน้าที่อื่นให้บริษัท เช่น ที่ปรึกษา
และรวมถึงส่วนที่ได้รับจากการเป็นกรรมการและการทำหน้าที่อื่น เช่น ที่ปรึกษาในบริษัทย่อย เป็นต้น

4.
ในการกำหนดค่าตอบแทนให้แยกกรรมการที่ทำหน้าที่ในฝ่ายบริหารและได้รับค่าตอบแทนในรูปเงินเดือนจากบริษัท
มิให้ได้รับค่าตอบแทนกรรมการ

-   คณะกรรมการกำหนดค่าตอบแทนได้พิจารณานำเสนอวงเงินและรายละเอียดการตอบแทนกรรมการเสนอต่อที่ประชุมคณะกรรมการบริษัท
    และที่ประชุมสามัญผู้ถือหุ้นประจำปี 2555 เพื่ออนุมัติค่าตอบแทนกรรมการในวงเงินไม่เกิน
    8,000,000 บาทต่อปี แก่กรรมการซึ่งมิได้เป็นพนักงานและผู้บริหาร
    รายละเอียดปรากฏอยู่ในหัวข้อค่าตอบแทนกรรมการและผู้บริหาร
    ทั้งนี้กรรมการของบริษัทที่เป็นกรรมการของบริษัทย่อยจะไม่ได้รับค่าตอบแทนจากบริษัทย่อย

4.3 รายงานของคณะกรรมการบริษัท

-   บริษัทได้มีการจัดทำรายงานความรับผิดชอบของคณะกรรมการบริษัทต่อรายงานทางการเงินแสดงควบคู่กับรายงานของผู้สอบบัญชี
    รายละเอียดปรากฏในหัวข้อรายงานความรับผิดชอบของคณะกรรมการต่อรายงานทางการเงิน

4.4 บทบาทและหน้าที่ของคณะกรรมการบริษัทและคณะอนุกรรมการ

-   ในปี 2555 คณะกรรมการบริษัท
    ได้ปฏิบัติหน้าที่ในการจัดการกิจการของบริษัทให้เป็นไปตามกรอบของกฎหมาย
    วัตถุประสงค์และข้อบังคับของบริษัท ตลอดจนมติที่ประชุมผู้ถือหุ้น ด้วยความซื่อสัตย์สุจริต
    ระมัดระวังรักษาผลประโยชน์สูงสุดของผู้ถือหุ้น
    นอกจากนี้คณะกรรมการบริษัทได้แต่งตั้งคณะอนุกรรมการขึ้นเพื่อช่วยในการศึกษารายละเอียด
    ติดตาม ควบคุมการปฏิบัติงาน และกลั่นกรองงานต่างๆ ที่ได้รับมอบหมาย
    โดยมีรายละเอียดในการปฏิบัติงานดังนี้

  คณะกรรมการบริษัท

ในรอบปี 2555 คณะกรรมการบริษัท มีการประชุมรวมทั้งหมดจำนวน 13 ครั้ง
ซึ่งได้มีการประชุมให้เป็นไปตามข้อบังคับของบริษัทและพระราชบัญญัติบริษัทมหาชนจำกัด พ.ศ. 2535
อย่างเคร่งครัด
มีการจัดส่งระเบียบวาระการประชุมและสารสนเทศที่เกี่ยวข้องให้กรรมการได้ศึกษาและพิจารณาล่วงหน้าเฉลี่ย
7 วันก่อนการประชุม และเปิดโอกาสให้กรรมการอภิปรายปัญหาสำคัญกันอย่างรอบคอบโดยทั่วกัน
โดยมีเลขานุการคณะกรรมการ และที่ปรึกษากฎหมายเข้าร่วมประชุมและจดบันทึกรายงานการประชุม
ข้อซักถาม และข้อเสนอแนะต่างๆ ของกรรมการด้วย
เพื่อให้กรรมการและผู้เกี่ยวข้องสามารถติดตามและตรวจสอบได้

สำหรับการจัดประชุมสามัญผู้ถือหุ้นประจำปี 2555 มีผู้บริหารสูงสุดทางด้านการเงิน ผู้สอบบัญชี
และที่ปรึกษากฎหมายเข้าร่วมประชุมด้วย และการประชุมวิสามัญผู้ถือหุ้น ครั้งที่ 1/2555
โดยมีรายละเอียดการเข้าร่วมประชุมของคณะกรรมการบริษัทดังนี้

+----+------------------------+--------------+----------+------------+
| ลำ | รายชื่อกรรมการบริษัท       | จำนวนครั้ง     | กา       | การเข้าร่วม  |
| ดับ |                        |              | รเข้าร่วมป | ประชุมวิสามัญ |
|    |                        | ที่เข้าประชุม    | ระชุมสามัญ | ผู้ถือหุ้น      |
|    |                        | คณ           | ผู้ถือหุ้น    |            |
|    |                        | ะกรรมการบริษัท |          | ครั้งที่       |
|    |                        | /จ           | ประจำปี   | 1/2555     |
|    |                        | ำนวนครั้งทั้งหมด | 2555     |            |
+----+------------------------+--------------+----------+------------+
| 1. | นายวิจิตร สุพินิจ           | 13 / 13      |         |           |
+----+------------------------+--------------+----------+------------+
| 2. | ดร. สมศักดิ์ ลีสวัสดิ์ตระกูล   | 13 / 13      |         |           |
+----+------------------------+--------------+----------+------------+
| 3. | นายริวโซ โอกิโน          | 13 / 13      |         |           |
+----+------------------------+--------------+----------+------------+
| 4. | ศ. ไพจิตร โรจนวานิช      | 11 / 13      |         |           |
+----+------------------------+--------------+----------+------------+
| 5. | คุณหญิงปัทมา ลีสวัสดิ์ตระกูล   | 10 / 13      |         | -          |
+----+------------------------+--------------+----------+------------+
| ลำ | รายชื่อกรรมการบริษัท       | จำนวนครั้ง     | กา       | การเข้าร่วม  |
| ดับ |                        |              | รเข้าร่วมป | ประชุมวิสามัญ |
|    |                        | ที่เข้าประชุม    | ระชุมสามัญ | ผู้ถือหุ้น      |
|    |                        | คณ           | ผู้ถือหุ้น    |            |
|    |                        | ะกรรมการบริษัท |          | ครั้งที่       |
|    |                        | /จ           | ประจำปี   | 1/2555     |
|    |                        | ำนวนครั้งทั้งหมด | 2555     |            |
+----+------------------------+--------------+----------+------------+
| 6. | นายยรรยง คุโรวาท        | 13 / 13      |         |           |
+----+------------------------+--------------+----------+------------+
| 7. | รศ. ประพันธ์พงศ์ เวชชาชีวะ | 12 / 13      |         |           |
+----+------------------------+--------------+----------+------------+
| 8. | นายชัยณรงค์              | 11 / 13      |         |           |
|    | มนเทียรวิเชียรฉาย         |              |          |            |
+----+------------------------+--------------+----------+------------+
| 9. | พลตำรวจโทประกาศ        | 13 / 13      |         |           |
|    | ศาตะมาน                |              |          |            |
+----+------------------------+--------------+----------+------------+
| 1  | พลเอกชูฉัตร กำภู ณ อยุธยา  | 12 / 13      |         |           |
| 0. |                        |              |          |            |
+----+------------------------+--------------+----------+------------+
| 1  | นายปรีชา ประกอบกิจ       | 9 / 13       |         |           |
| 1. |                        |              |          |            |
+----+------------------------+--------------+----------+------------+
| 1  | ผศ. โกมล วงศ์อภัย        | 13 / 13      |         |           |
| 2. |                        |              |          |            |
+----+------------------------+--------------+----------+------------+
| 1  | นายสิทธิชัย ลีสวัสดิ์ตระกูล *  | 2 / 4        |         |            |
| 3. |                        |              |          |            |
+----+------------------------+--------------+----------+------------+
| 1  | นายสมชัย ลีสวัสดิ์ตระกูล **  | 7 / 8        |          |           |
| 4. |                        |              |          |            |
+----+------------------------+--------------+----------+------------+

หมายเหตุ * นายสิทธิชัย ลีสวัสดิ์ตระกูล ลาออกเมื่อวันที่ 7 มิถุนายน 2555
(ดำรงตำแหน่งกรรมการในขณะที่มีการจัดประชุม

คณะกรรมการบริษัท จำนวน 4 ครั้ง และการประชุมสามัญผู้ถือหุ้นประจำปี 2555)

** นายสมชัย ลีสวัสดิ์ตระกูล เข้าดำรงตำแหน่ง กรรมการ เมื่อวันที่ 8 มิถุนายน 2555
(ดำรงตำแหน่งกรรมการในขณะที่มี

การจัดประชุมคณะกรรมการบริษัท จำนวน 8 ครั้ง และการประชุมวิสามัญผู้ถือหุ้น ครั้งที่ 1/2555)

คณะกรรมการบริหาร

เนื่องจากในปีที่ผ่านมา
คณะกรรมการบริษัทเห็นว่าบริษัทอยู่ในระหว่างการปรับโครงสร้างทางการเงินและโครงสร้างการลงทุน
จึงมีความจำเป็นที่จะต้องอาศัยความรวดเร็วในการพิจารณาตัดสินใจทางธุรกิจ
จึงมีนโยบายให้คณะกรรมการบริหารเข้าร่วมประชุมพร้อมกันกับคณะกรรมการบริษัท
เพื่อนำเสนอนโยบายต่างๆ แผนธุรกิจ แผนการลงทุน และแผนงานงบประมาณประจำปี 2555
และรายงานผลการดำเนินงานของบริษัทในแต่ละไตรมาสตลอดปี รวมถึงผลประกอบการประจำปี
และความรายงานความคืบหน้าต่างๆ ตามที่คณะกรรมการบริษัทมอบหมาย
ให้ที่ประชุมคณะกรรมการบริษัทเพื่อทราบ กำกับ และติดตามต่อไป

คณะกรรมการตรวจสอบ

ในรอบปี 2555 คณะกรรมการตรวจสอบ ได้ปฏิบัติหน้าที่ตรวจสอบ
พิจารณาสอบทานงบการเงินของบริษัทและบริษัทย่อย
พิจารณารายงานผลการตรวจสอบภายในจากฝ่ายตรวจสอบภายในเป็นประจำทุกเดือน
รวมถึงประชุมร่วมกับผู้สอบบัญชีในการหาแนวทางพิจารณาเรื่องต่างๆ
นอกจากประธานคณะกรรมการตรวจสอบจะรายงานผลสรุปเรื่องที่สำคัญให้ที่ประชุมคณะกรรมการบริษัททราบและพิจารณาโดยบรรจุในระเบียบวาระการประชุมแล้ว
ยังให้ความเห็นจากการทำหน้าที่ผ่านรายงานของคณะกรรมการตรวจสอบซึ่งปรากฏในรายงานประจำปี

สำหรับปี 2555 คณะกรรมการตรวจสอบ มีการประชุมทั้งหมดจำนวน 11 ครั้ง
โดยมีรายละเอียดการเข้าร่วมประชุมของกรรมการตรวจสอบแต่ละคนดังนี้.-

  ------- --------------------------------------- ------------------------
  ลำดับ    รายชื่อกรรมการตรวจสอบ                     จำนวนครั้งที่เข้าประชุม
                                                  /จำนวนครั้งทั้งหมด

  1.      ศ. ไพจิตร โรจนวานิช                       11 / 11

  2.      รศ. ประพันธ์พงศ์ เวชชาชีวะ                  11 / 11

  3.      นายปรีชา ประกอบกิจ                        8 / 11
  ------- --------------------------------------- ------------------------

คณะกรรมการสรรหา

  ในรอบปี 2555
  คณะกรรมการสรรหาได้ปฏิบัติหน้าที่ในการสรรหากรรมการที่พ้นจากตำแหน่งตามวาระ 3 ปี
  ซึ่งมีจำนวน 3 คน โดยพิจารณาถึงคุณสมบัติ ความรู้ ความสามารถ
  ประสบการณ์เกี่ยวกับการดำเนินธุรกิจของบริษัท ประวัติการทำงานที่ดี รวมทั้งในด้านจริยธรรม
  และได้นำเสนอที่ประชุมคณะกรรมการบริษัทเลือกตั้งกรรมการที่พ้นจากตำแหน่งตามวาระทั้ง 3 คน
  กลับเข้าดำรงตำแหน่งกรรมการของบริษัทต่อไปอีกวาระหนึ่ง ได้แก่ นายยรรยง คุโรวาท, ผศ.
  โกมล วงศ์อภัย และนายสิทธิชัย ลีสวัสดิ์ตระกูล และที่ประชุมสามัญผู้ถือหุ้นประจำปี 2555
  ได้มีมติอนุมัติแล้ว

สำหรับปี 2555 คณะกรรมการสรรหา มีการประชุมทั้งหมดจำนวน 1 ครั้ง
โดยกรรมการเข้าร่วมประชุมครบทุกคน

คณะกรรมการกำหนดค่าตอบแทน

ในรอบปี 2555 คณะกรรมการกำหนดค่าตอบแทน
ได้ปฏิบัติหน้าที่ในการพิจารณากำหนดค่าตอบแทนให้แก่กรรมการบริษัทซึ่งมิได้เป็นพนักงานและผู้บริหาร
รวมทั้งกำหนดรายละเอียดการจัดสรรค่าตอบแทนให้แก่กรรมการสำหรับปี 2555
โดยพิจารณาถึงความเหมาะสมกับภาระหน้าที่ ความรับผิดชอบที่ได้รับมอบหมาย
และเทียบเคียงได้กับค่าตอบแทนกรรมการในบริษัทจดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
ตลอดจนคำนึงถึงผลประกอบการ ผลงาน สภาพแวดล้อมทางธุรกิจ และสภาวะเศรษฐกิจโดยรวม
คณะกรรมการกำหนดค่าตอบแทนได้นำเสนอที่ประชุมคณะกรรมการบริษัท
รวมทั้งที่ประชุมสามัญผู้ถือหุ้นประจำปี 2555 ได้พิจารณาอนุมัติ

สำหรับปี 2555 คณะกรรมการกำหนดค่าตอบแทน มีการประชุมทั้งหมดจำนวน 1 ครั้ง
โดยกรรมการเข้าร่วมประชุมครบทุกคน

คณะกรรมการบริหารความเสี่ยง

ในรอบปี 2555 คณะกรรมการบริหารความเสี่ยง
ได้ปฏิบัติหน้าที่ในการกำหนดนโยบายบริหารจัดการความเสี่ยงให้ครอบคลุมทั้งองค์กร
ทบทวนระบบและประเมินประสิทธิผลของการจัดการความเสี่ยงของบริษัท
รวมทั้งได้รายงานสรุปให้คณะกรรมการตรวจสอบทราบและพิจารณาเป็นระยะๆ

สำหรับปี 2555 คณะกรรมการบริหารความเสี่ยง มีการประชุมทั้งหมดจำนวน 1 ครั้ง
โดยมีกรรมการบริหารความเสี่ยงเข้าร่วมประชุมครบทุกคน

4.5 ความสัมพันธ์กับผู้ลงทุน

-   คณะกรรมการบริษัทมีนโยบายเกี่ยวกับการเปิดเผยข้อมูลสารสนเทศที่สำคัญของบริษัทอย่างถูกต้อง
    ครบถ้วน เชื่อถือได้ เพียงพอ ทันเวลา และโปร่งใส
    รวมถึงข้อมูลทั่วไปที่มีความสำคัญที่อาจกระทบต่อราคาหลักทรัพย์ของบริษัทได้
    โดยมอบหมายให้มีหน่วยงานรับผิดชอบงานด้านนักลงทุนสัมพันธ์ขึ้นเพื่อเป็นตัวแทนในการสื่อสารกับผู้ลงทุนประเภทสถาบัน
    ผู้ถือหุ้น นักวิเคราะห์ทั่วไป รวมถึงภาครัฐที่เกี่ยวข้อง และสามารถดูได้จากเว็บไซต์ของบริษัท
    ซึ่งใช้เป็นช่องทางในการเผยแพร่ข้อมูลสารสนเทศต่างๆ เช่น ข้อมูลเกี่ยวกับบริษัท
    ข้อมูลเกี่ยวกับธุรกิจ ข้อมูลทางการเงิน ข่าวบริษัทที่มีผลต่อการตัดสินใจลงทุน
    ข่าวแจ้งต่อตลาดหลักทรัพย์แห่งประเทศไทย ข่าวกิจกรรมต่างๆ ของบริษัท
    รายละเอียดการจัดประชุมผู้ถือหุ้น เป็นต้น
    ซึ่งจะช่วยให้นักลงทุนสามารถติดตามข้อมูลของบริษัทได้อย่างสะดวกยิ่งขึ้น

-   บริษัทได้จัดทำแผนนักลงทุนสัมพันธ์โดยสังเขป
    และแผนดังกล่าวอาจมีการเปลี่ยนแปลงตามโอกาสและความเหมาะสม ซึ่งมีรายละเอียดดังนี้

1. จัดให้มีกิจกรรมการพบปะสื่อมวลชนอย่างน้อยไตรมาสละ 1 ครั้ง
เพื่อแถลงผลประกอบการทุกไตรมาส

2. จัดประชุมนักวิเคราะห์เป็นประจำไตรมาสละ 1 ครั้ง
และในกรณีนักวิเคราะห์ประสงค์ที่จะสอบถามข้อมูลในเรื่องอื่นเพิ่มเติม
บริษัทจะเชิญให้นักวิเคราะห์เข้าพบฝ่ายนักลงทุนสัมพันธ์เป็นกรณีๆ ไป

3. จัดให้นักลงทุนเข้าเยี่ยมชมโรงงานของบริษัท
ตลอดจนพบปะเพื่อพูดคุยและซักถามคำถามกับผู้บริหาร

4. จัด Roadshow ในต่างประเทศอย่างน้อยปีละ 1 ครั้ง

5. ร่วมออกบูธนิทรรศการที่จัดขึ้นเพื่อเผยแพร่และให้ข้อมูลแก่นักลงทุน เช่น
โดยตลาดหลักทรัพย์แห่งประเทศไทย สมาคมนักวิเคราะห์หลักทรัพย์ และองค์กรอื่นๆ

หมวดที่ 5 ความรับผิดชอบของคณะกรรมการบริษัท

5.1 นโยบายเกี่ยวกับการกำกับดูแลกิจการที่ดี

-   คณะกรรมการบริษัทมีเจตนารมณ์ที่จะกำกับดูแลธุรกิจโดยยึดมั่นในหลักการกำกับดูแลกิจการที่ดี
    ด้วยตระหนักถึงประโยชน์และความสำคัญของการกำกับดูแลกิจการที่ดี
    ซึ่งมีส่วนช่วยให้การบริหารงานและการดำเนินงานมีประสิทธิภาพ โปร่งใส
    และสามารถตรวจสอบได้ อันจะส่งผลให้บริษัทเพิ่มขีดความสามารถในการแข่งขัน
    และพิ่มคุณค่าให้กับผู้ถือหุ้นในระยะยาวอีกด้วย
    คณะกรรมการบริษัทและฝ่ายจัดการจึงได้กำหนดหลักการกำกับดูแลกิจการที่ดีเป็นนโยบายที่ดีเป็นลายลักษณ์อักษรขึ้น
    และคณะกรรมการบริษัทให้ความเห็นชอบนโยบายดังกล่าว
    ดังมีรายละเอียดนโยบายการกำกับดูแลกิจการที่ดีต่อไปนี้

1.  การคำนึงถึงสิทธิของผู้ถือหุ้นและการให้สิทธิกับผู้ถือหุ้นในเรื่องต่างๆ เช่น
    มีสิทธิเสนอวาระการประชุมผู้ถือหุ้นล่วงหน้า
    มีสิทธิเสนอบุคคลเพื่อคัดเลือกเป็นกรรมการล่วงหน้า เป็นต้น ตลอดจนไม่กระทำการใดๆ
    อันเป็นการละเมิดหรือริดรอนสิทธิของผู้ถือหุ้น

2.  การปฏิบัติต่อผู้ถือหุ้น ผู้ลงทุน ผู้มีส่วนได้ส่วนเสีย และผู้เกี่ยวข้อง
    อย่างเท่าเทียมกันและเป็นธรรมต่อทุกฝ่าย

3.  การเปิดเผยข้อมูลต่อผู้ถือหุ้น ผู้ลงทุน ผู้มีส่วนได้ส่วนเสีย และผู้เกี่ยวข้อง อย่างถูกต้อง
    เพียงพอ ทั่วถึง เท่าเทียมกัน และภายในระยะเวลาที่กำหนด โดยผ่านช่องทางที่เหมาะสม
    เพื่อให้ผู้ถือหุ้นและผู้เกี่ยวข้องต่างๆ สามารถเข้าถึงข้อมูลได้โดยสะดวก เช่น
    ผ่านทางเว็บไซต์ของบริษัท เป็นต้น

4.  การปฏิบัติหน้าที่และความรับผิดชอบของคณะกรรมการบริษัท
    ในการกำกับดูแลและการบริหารงานต้องเป็นไปด้วยความซื่อสัตย์ มีคุณธรรม
    รอบคอบและระมัดระวัง เพื่อให้บรรลุเป้าหมายของบริษัท
    และให้เกิดประโยชน์สูงสุดต่อบริษัทและผู้ถือหุ้น
    รวมทั้งต้องดูแลมิให้เกิดปัญหาความขัดแย้งด้านผลโยชน์ต่างๆ

5.  การบริหารงานด้วยความโปร่งใสภายใต้ระบบการควบคุมและการตรวจสอบภายใน

6.  การควบคุมและบริหารความเสี่ยงให้อยู่ในระดับที่เหมาะสมกับการดำเนินกิจการของบริษัท

7.  การดำเนินธุรกิจด้วยความซื่อสัตย์สุจริต ภายใต้กรอบของกฎหมาย และจริยธรรมทางธุรกิจ

5.2 โครงสร้างคณะกรรมการบริษัท

-   ปัจจุบันคณะกรรมการบริษัทประกอบด้วยกรรมการจำนวน 13 คน ซึ่งมีคุณสมบัติที่หลากหลาย
    ทั้งในด้านทักษะ ประสบการณ์ ความสามารถเฉพาะด้านที่เป็นประโยชน์กับบริษัท
    รวมทั้งการอุทิศเวลาและความพยายามในการปฏิบัติหน้าที่
    เพื่อเสริมสร้างให้บริษัทมีคณะกรรมการที่เข้มแข็ง
    และมีการแต่งตั้งคณะอนุกรรมการขึ้นเพื่อช่วยแบ่งเบาภาระหน้าที่และบริหารจัดการเฉพาะเรื่อง
    รายละเอียดปรากฏในหัวข้อโครงสร้างการจัดการ

-   คณะกรรมการบริษัทคำนึงถึงการบริหารงานที่โปร่งใสและสามารถตรวจสอบได้เป็นสำคัญ
    ดังนั้นประธานกรรมการของบริษัทจึงเป็นกรรมการอิสระ
    และไม่เป็นบุคคลเดียวกับประธานเจ้าหน้าที่บริหารหรือกรรมการผู้อำนวยการ
    อีกทั้งคณะกรรมการบริษัทได้ให้ความเห็นชอบในการกำหนดนิยามกรรมการอิสระของบริษัท
    ซึ่งมีความเข้มกว่าข้อกำหนดที่กำหนดไว้โดยสำนักงาน ก.ล.ต. เช่น
    กำหนดให้กรรมการอิสระถือหุ้นได้ไม่เกินกว่าร้อยละ 0.5
    ซึ่งเคร่งครัดกว่าข้อกำหนดของสำนักงาน ก.ล.ต.

-   สำหรับกระบวนการสรรหากรรมการ
    คณะกรรมการบริษัทได้กำหนดวิธีการที่เป็นทางการโดยยึดหลักความโปร่งใส
    ปราศจากอิทธิพลของฝ่ายบริหารหรือผู้ถือหุ้นที่มีอำนาจควบคุม คือ
    คณะกรรมการสรรหาจะเป็นผู้สรรหาบุคคลดำรงตำแหน่งกรรมการโดยทำการพิจารณาคัดเลือกบุคคลที่เหมาะสม
    โดยพิจารณาจากคุณวุฒิ ความสามารถ ประสบการณ์ทำงาน ฯลฯ
    เพื่อให้ตรงกับภาระหน้าที่ของกรรมการบริษัท และ/หรือกรรมการในคณะอนุกรรมการต่างๆ
    และเมื่อคัดเลือกกรรมการที่เหมาะสมได้แล้ว
    จึงนำเสนอคณะกรรมการบริษัทเพื่อพิจารณาอนุมัติแต่งตั้งเป็นกรรมการต่อไป

-   คณะกรรมการบริษัทได้จัดให้มีการเปิดเผยรายชื่อของคณะกรรมการบริษัท และคณะอนุกรรมการ
    โดยเปิดเผยชื่อกรรมการรายบุคคล ตำแหน่ง อายุ ประวัติการศึกษา สัดส่วนการถือหุ้นในบริษัท
    ประสบการณ์ทำงาน และความสัมพันธ์ระหว่างผู้บริหาร โดยได้เปิดเผยไว้ผ่านช่องทางต่างๆ
    ทั้งในรายงานประจำปี และเว็บไซต์ของบริษัท

5.3 ภาวะผู้นำและวิสัยทัศน์

-   คณะกรรมการบริษัทมีภาวะผู้นำ วิสัยทัศน์
    และมีความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวม
    คณะกรรมการบริษัทจึงจัดให้มีการแบ่งแยกบทบาทหน้าที่ของคณะกรรรมการบริษัทกับฝ่ายบริหารอย่างชัดเจน
    โดยฝ่ายบริหารจะเป็นผู้หาข้อมูลต่างๆ
    เพื่อประกอบการพิจารณาและคณะกรรมการบริษัทมีหน้าที่ตัดสินใจ

-   คณะกรรมการบริษัทมุ่งหวังที่จะให้กิจการของบริษัทมีความมั่นคง
    และมีความสำเร็จทางธุรกิจที่ยั่งยืนในระยะยาว
    จึงได้ร่วมกับฝ่ายบริหารพิจารณาทบทวนกำหนดวิสัยทัศน์และภารกิจที่เหมาะสมกับสภาพแวดล้อมที่เปลี่ยนแปลงไป
    รวมถึงกำหนดเป้าหมาย แผนธุรกิจ และแผนงบประมาณ
    โดยคำนึงถึงการเพิ่มมูลค่าทางเศรษฐกิจสูงสุด
    และความมั่นคงในระยะยาวของบริษัทและของผู้ถือหุ้น
    ตลอดจนทำหน้าที่ในการกำกับดูแลและติดตามการดำเนินการของฝ่ายบริหารให้เป็นไปตามแผนธุรกิจอย่างมีประสิทธิภาพและประสิทธิผล

-   คณะกรรมการบริษัทได้สนับสนุนให้เกิดระบบบรรษัทภิบาลในการบริหารงานภายในองค์กร
    คณะกรรมการบริษัทจึงได้เป็นผู้นำในการกำหนดแนวทางการกำกับดูแลกิจการที่ดี
    หลักจรรยาบรรณ
    มาตรการและขั้นตอนการอนุมัติการทำรายการระหว่างกันกับบริษัทที่เกี่ยวข้องหรือบุคคลที่อาจมีความขัดแย้ง
    รวมถึงการแบ่งแยกขอบเขตอำนาจหน้าที่อย่างชัดเจนระหว่างผู้ถือหุ้นกับคณะกรรมการบริษัทระหว่างคณะกรรมการบริษัทกับผู้บริหารและคณะอนุกรรมการชุดต่างๆ
    เพื่อให้เกิดการถ่วงดุลอำนาจและสามารถตรวจสอบซึ่งกันและกันได้อย่างอิสระ

5.4 ความขัดแย้งทางผลประโยชน์

-   คณะกรรมการบริษัทจะพิจารณาการทำรายการระหว่างกันที่อาจก่อให้เกิดความขัดแย้งทางผลประโยชน์ระหว่างผู้ถือหุ้น
    กรรมการ และฝ่ายบริหาร ด้วยความรอบคอบ ซื่อสัตย์สุจริต อย่างมีเหตุ มีผล
    และเป็นอิสระภายในกรอบจริยธรรมที่ดี ตลอดจนมีการเปิดเผยข้อมูลอย่างครบถ้วน
    โดยยึดผลประโยชน์ของบริษัทโดยรวมเป็นสำคัญ
    รวมทั้งยึดถือการปฏิบัติตามหลักเกณฑ์และวิธีการตามประกาศ คำสั่ง
    หรือข้อกำหนดของตลาดหลักทรัพย์แห่งประเทศไทยอย่างเคร่งครัด
    โดยคณะกรรมการตรวจสอบจะให้ความเห็นเกี่ยวกับความจำเป็นและความเหมาะสมของของการทำรายการที่เกี่ยวโยงกันนั้น

-   คณะกรรมการบริษัทได้กำหนดให้มีมาตรการและขั้นตอนการอนุมัติการทำรายการระหว่างกันกับบริษัทที่เกี่ยวข้อง
    หรือบุคคลที่อาจมีความขัดแย้ง
    โดยห้ามมิให้ผู้มีส่วนได้ส่วนเสียทั้งทางตรงและทางอ้อมมีส่วนร่วมในการพิจารณารายการ
    และกำหนดให้คณะกรรมการตรวจสอบร่วมพิจารณาและให้ความเห็นเกี่ยวกับความจำเป็นและความสมเหตุสมผลของรายการที่นำเสนอนั้นเพื่อประโยชน์สูงสุดของบริษัท
    ตลอดจนให้มีการเปิดเผยข้อมูลการทำรายการระหว่างกัน
    ไว้ในหมายเหตุประกอบงบการเงินตามมาตรฐานการบัญชีที่รับรองโดยทั่วไป
    ในรายงานประจำปี

5.5 จริยธรรมทางธุรกิจ

-   คณะกรรมการบริษัทได้จัดทำหลักจรรยาบรรณสำหรับผู้บริหารและพนักงาน (Code of
    Conduct) เพื่อให้ผู้บริหารและพนักงานทุกคนได้ใช้เป็นแนวทางการปฏิบัติงานในหน้าที่
    และยึดถือประพฤติปฏิบัติอย่างสม่ำเสมอและเคร่งครัด
    โดยครอบคลุมทั้งด้านการประกอบธุรกิจด้วยความซื่อสัตย์และสุจริต
    การปฏิบัติต่อผู้มีส่วนได้ส่วนเสียด้วยความเท่าเทียมและเป็นธรรม การป้องกันการละเมิดต่อ
    ผู้มีส่วนได้ส่วนเสีย ความขัดแย้งทางผลประโยชน์ การรักษาความลับ
    และการใช้ข้อมูลในทางที่ผิด ตลอดจนเรื่องการรับสินบน ของขวัญ และของรางวัล ทั้งนี้
    ได้มอบหมายให้ฝ่ายตรวจสอบภายในติดตามและตรวจสอบการปฏิบัติตามหลักจรรยาบรรณนี้

-   คณะกรรมการบริษัทจะติดตามและดูแลให้การประกอบธุรกิจของบริษัท
    การปฏิบัติหน้าที่ของกรรมการ การดำเนินการของฝ่ายบริหาร และการปฏิบัติงานของพนักงาน
    ยึดมั่นอยู่ในกรอบของคุณธรรม และจริยธรรมอันดี นอกเหนือจากระเบียบข้อบังคับของบริษัท
    และกรอบกฎหมายที่เกี่ยวข้อง

-   คณะกรรมการบริษัทยังมีนโยบายให้กรรมการ ผู้บริหาร
    และพนักงานหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา 1 เดือน
    ก่อนการเปิดเผยข้อมูลสำคัญแก่สาธารณชนที่อาจมีผลกระทบต่อราคาหลักทรัพย์ของบริษัท เช่น
    ข้อมูลทางการเงิน เป็นต้น

5.6 การถ่วงดุลของกรรมการที่ไม่เป็นผู้บริหาร

-   โครงสร้างคณะกรรมการบริษัท ประกอบด้วย ประธานกรรรมการที่เป็นกรรมการอิสระ
    กรรมการที่ไม่เป็นผู้บริหาร จำนวนรวม 6 คน (เป็นกรรมการอิสระจำนวน 5 คน)
    และกรรมการที่เป็นผู้บริหาร จำนวน 7 คน รวมเป็นคณะกรรมการบริษัทจำนวนทั้งสิ้น 13 คน
    โดยมีการถ่วงดุลของกรรมการอิสระคิดเป็นสัดส่วนร้อยละ 46

5.7 การรวมหรือแยกตำแหน่งเพื่อการถ่วงดุลอำนาจการบริหารงาน

-   คณะกรรมการบริษัทกำหนดแบ่งแยกขอบเขต อำนาจหน้าที่
    และความรับผิดชอบระหว่างคณะกรรมการบริษัท คณะกรรมการบริหาร คณะกรรมการตรวจสอบ
    คณะกรรมการสรรหา คณะกรรมการกำหนดค่าตอบแทน
    คณะกรรมการดูแลด้านสังคมและสิ่งแวดล้อม และคณะกรรมการบริหารความเสี่ยง
    รวมถึงประธานเจ้าหน้าที่บริหาร ไว้อย่างชัดเจน
    รวมถึงการกำหนดให้บุคคลผู้ดำรงตำแหน่งประธานกรรมการ
    ไม่เป็นบุคคลเดียวกันกับผู้ดำรงตำแหน่งประธานกรรมการบริหาร หรือประธานเจ้าหน้าที่บริหาร
    และไม่มีความสัมพันธ์ใดๆ กับฝ่ายบริหาร
    เพื่อป้องกันไม่ให้ผู้บริหารคนใดคนหนึ่งมีอำนาจโดยไม่จำกัด
    และสามารถที่จะสอบทานถ่วงดุลการบริหารงานได้

5.8 คณะอนุกรรมการ

-   คณะกรรมการบริษัทได้จัดให้มีการแต่งตั้งคณะอนุกรรมการ
    เพื่อช่วยงานคณะกรรมการบริษัทในการศึกษารายละเอียด ติดตามและควบคุมการปฏิบัติงาน
    และกลั่นกรองกิจการที่ได้รับมอบหมาย โดยมีการกำหนดขอบเขต อำนาจ หน้าที่
    และความรับผิดชอบไว้อย่างชัดเจน ปัจจุบันมีการแต่งตั้งคณะอนุกรรมการ จำนวน 5 ชุด
    ซึ่งมีบทบาทและหน้าที่แตกต่างกัน โดยรายละเอียดปรากฏในหัวข้อโครงสร้างการจัดการ

5.9 บทบาทหน้าที่ และความรับผิดชอบของคณะกรรมการบริษัท

-   ในปีที่ผ่านมา
    คณะกรรมการบริษัทได้ทำหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงาน
    รวมทั้งกำกับดูแลให้ฝ่ายจัดการดำเนินงานตามนโยบายและแผน
    รวมถึงตามงบประมาณที่กำหนดไว้อย่างมีประสิทธิภาพและประสิทธิผล

-   ตามที่คณะกรรมการบริษัทได้กำหนดนโยบายการกำกับดูแลกิจการของบริษัทเป็นลายลักษณ์อักษร
    และให้ความเห็นชอบในนโยบายดังกล่าวไว้แล้วนั้น
    คณะกรรมการบริษัทได้มีการทบทวนเป็นประจำอย่างน้อยปีละ 1 ครั้ง

-   คณะกรรมการบริษัทได้จัดทำหลักจรรยาบรรณธุรกิจที่เป็นลายลักษณ์อักษรขึ้นไว้แล้ว
    และได้เผยแพร่แจกจ่ายให้แก่กรรมการ ผู้บริหาร และพนักงานที่เข้าใหม่
    รวมทั้งดำเนินการทบทวนจรรยาบรรณต่างๆ สำหรับกรรมการ ผู้บริหาร และพนักงานเดิม
    เพื่อให้เข้าใจถึงมาตรฐานด้านจริยธรรมที่บริษัทใช้ในการดำเนินธุรกิจ
    โดยคณะกรรมการบริษัทได้มอบหมายให้ฝ่ายตรวจสอบภายในติดตามการปฏิบัติตามจรรยาบรรณดังกล่าวอย่างใกล้ชิด

-   คณะกรรมการบริษัทได้พิจารณาเรื่องความขัดแย้งทางผลประโยชน์อย่างรอบคอบ
    รวมถึงการทำรายการที่เกี่ยวโยงกัน ซึ่งอาจมีความขัดแย้งกับผลประโยชน์ของบริษัท
    โดยคำนึงถึงผลประโยชน์ของผู้ถือหุ้นเป็นสำคัญ ซึ่งบริษัทไม่มีรายการดังกล่าว

-   คณะกรรมการบริษัทได้จัดให้มีระบบการควบคุมด้านการรายงานทางการเงิน
    และการปฏิบัติตามกฎระเบียบต่างๆ ซึ่งจะมีหน่วยงานตรวจสอบภายในทำหน้าที่ดังกล่าว
    ซึ่งมีความอิสระต่อการปฏิบัติหน้าที่ และได้มีการทบทวนระบบดังกล่าวอย่างน้อยปีละ 1 ครั้ง

5.10 การประชุมคณะกรรมการบริษัท

-   คณะกรรมการบริษัทจะจัดให้มีการประชุมคณะกรรมการไม่น้อยกว่าปีละ 4 ครั้ง
    และดำเนินการประชุมให้เป็นไปตามข้อบังคับของบริษัท พระราชบัญญัติบริษัทมหาชนจำกัด พ.ศ.
    2535 และกฎระเบียบของตลาดหลักทรัพย์แห่งประเทศไทย
    โดยประธานกรรมการในฐานะประธานในที่ประชุมจะส่งเสริมให้มีการใช้ดุลยพินิจที่รอบคอบ
    และจัดสรรเวลาอย่างเพียงพอที่ฝ่ายบริหารจะเสนอเรื่อง
    และมากพอที่กรรมการจะอภิปรายปัญหาสำคัญกันอย่างรอบคอบ
    รวมทั้งจัดให้มีการจดบันทึกรายงานการประชุมทุกครั้งเพื่อให้กรรมการและผู้เกี่ยวข้องสามารถตรวจสอบได้
    กรรมการมีหน้าที่ต้องเข้าร่วมประชุมคณะกรรมการทุกครั้งยกเว้นกรณีที่มีเหตุผลพิเศษ

-   ก่อนการประชุมคณะกรรมการบริษัทในปี 2555 นั้น ในช่วงปลายปี 2554
    เลขานุการคณะกรรมการบริษัทได้จัดทำกำหนดการประชุมประจำปีเพื่อให้คณะกรรมการบริษัทรับทราบกำหนดการประชุมล่วงหน้าตลอดทั้งปี
    ทั้งนี้เพื่อให้กรรมการสามารถวางแผนล่วงหน้าและจัดเวลาในการเข้าร่วมประชุมได้

-   ในการกำหนดจำนวนครั้งของการประชุมคณะกรรมการบริษัท
    ได้พิจารณาถึงความเหมาะสมกับภาระหน้าที่และความรับผิดชอบของคณะกรรมการบริษัท
    โดยเลขานุการคณะกรรมการบริษัทได้จัดทำกำหนดการประชุมประจำปีพร้อมระบุเรื่องที่ต้องพิจารณาในการประชุมแต่ละครั้ง
    เพื่อให้คณะกรรมการบริษัทได้รับทราบถึงรายละเอียดต่างๆ
    ที่ต้องพิจารณาในการประชุมแต่ละครั้งล่วงหน้า เช่น
    การประชุมในเดือนมีนาคมจะมีการพิจารณาอนุมัติงบการเงินประจำปี
    และกำหนดวาระการประชุมสามัญผู้ถือหุ้นประจำปี
    รวมถึงกำหนดวันปิดสมุดทะเบียนพักการโอนหุ้นของบริษัท การประชุมในเดือนพฤษภาคม
    สิงหาคม และธันวาคม จะมีการพิจารณาอนุมัติงบการเงินสอบทานรายไตรมาสที่ 1, 2 และ 3
    สำหรับการจัดประชุมในเดือนธันวาคมจะมีการพิจารณางบประมาณประจำปีของบริษัท เป็นต้น

-   ในการจัดประชุมแต่ละครั้ง
    เลขานุการคณะกรรมการบริษัทได้จัดส่งเอกสารการประชุมให้แก่กรรมการพิจารณาล่วงหน้าเฉลี่ย
    7 วันก่อนการประชุม และได้มีการจัดทำเอกสารและสารสนเทศประกอบการประชุม

-   การจัดประชุมเป็นไปตามข้อบังคับของบริษัทและพระราชบัญญัติบริษัทมหาชนจำกัด พ.ศ. 2535
    อย่างเคร่งครัด โดยเปิดโอกาสให้กรรมการอภิปรายปัญหาสำคัญกันอย่างรอบคอบโดยทั่วกัน
    และมีเลขานุการคณะกรรมการบริษัท
    และที่ปรึกษากฎหมายเข้าร่วมการประชุมและจดบันทึกรายงานการประชุม ข้อซักถาม
    และข้อเสนอแนะต่างๆ ของกรรมการด้วย
    เพื่อให้กรรมการและผู้เกี่ยวข้องสามารถติดตามและตรวจสอบได้

-   ในการประชุมคณะกรรมการบริษัทแต่ละครั้งประธานกรรมการจะใช้เวลาในการประชุมประมาณ
    1-2 ชั่วโมง ซึ่งเป็นเวลาเพียงพอที่ฝ่ายจัดการจะนำเสนอเรื่องเพื่อพิจารณา
    และกรรมการสามารถอภิปรายปัญหาสำคัญกันได้อย่างรอบคอบโดยทั่วกัน
    ทั้งนี้ประธานกรรมการได้ส่งเสริมให้กรรมการในที่ประชุมใช้ดุลยพินิจที่รอบคอบ
    และสอบถามที่ประชุมว่าจะมีผู้ใดสอบถามเพิ่มเติมหรือมีความเห็นเป็นอย่างอื่นหรือไม่ในการประชุมแต่ละวาระทุกครั้ง

5.11 การประเมินตนเองของคณะกรรมการบริษัท

-   เลขานุการคณะกรรมการบริษัทจะพิจารณาถึงความเหมาะสมในการจัดทำ
    “แบบประเมินตนเองของคณะกรรมการ” (CG Self Assessment)
    นำเสนอคณะกรรมการบริษัททำการพิจารณาเป็นรายบุคคล
    เพื่อพิจารณาผลงานและแก้ไขปัญหาต่างๆ
    ตลอดจนปรับปรุงประสิทธิภาพและประสิทธิผลการทำงานให้ดีขึ้น

5.12 ค่าตอบแทนกรรมการและผู้บริหาร

-   สำหรับในปี 2555 ที่ประชุมคณะกรรมการกำหนดค่าตอบแทนได้พิจารณาแล้ว
    โดยคำนึงถึงความเหมาะสมกับภาระหน้าที่ ความรับผิดชอบที่ได้รับมอบหมาย
    และเทียบเคียงได้กับค่าตอบแทนกรรมการในบริษัทจดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
    ตลอดจนคำนึงถึงผลประกอบการ ผลงาน สภาพแวดล้อมทางธุรกิจ
    และภาวะเศรษฐกิจโดยรวมแล้ว
    คณะกรรมการกำหนดค่าตอบแทนจึงมีมติกำหนดค่าตอบแทนคณะกรรมการสำหรับปี 2555
    ไว้ในอัตราเดิมที่เคยกำหนดไว้ไม่เกิน 8,000,000 บาท

5.13 การพัฒนากรรมการและผู้บริหาร

-   คณะกรรมการบริษัทได้ส่งเสริมและอำนวยความสะดวกให้มีการฝึกอบรมเพื่อพัฒนาและให้ความรู้แก่กรรมการที่เกี่ยวข้อง
    รวมถึงกรรมการในคณะอนุกรรมการต่างๆ เพื่อให้มีการปรับปรุงการปฏิบัติงานอย่างต่อเนื่อง

-   เลขานุการคณะกรรมการบริษัทได้จัดให้มีเอกสารคู่มือกรรมการ
    และหลักเกณฑ์การเปิดเผยข้อมูล ประวัติ การถือครองหลักทรัพย์
    การเปลี่ยนแปลงการถือครองหลักทรัพย์ เป็นต้น
    โดยจะจัดส่งให้ทุกครั้งที่มีการเปลี่ยนแปลงกรรมการใหม่
    รวมถึงเลขานุการคณะกรรมการบริษัทจะดำเนินการเชิญกรรมการใหม่ไปเยี่ยมชมโรงงานของบริษัทเพื่อแนะนำลักษณะธุรกิจผลิตเหล็กแผ่นรีดร้อนชนิดม้วน
    และแนวทางการดำเนินธุรกิจของบริษัทให้แก่กรรมการใหม่ทราบ

-   คณะกรรมการบริษัทได้กำหนดให้ประธานเจ้าหน้าที่บริหารจัดทำรายงานเพื่อทราบเป็นประจำถึงแผนการพัฒนาและสืบทอดงาน
    ซึ่งประธานเจ้าหน้าที่บริหารและกรรมการผู้อำนวยการ
    ได้เตรียมความพร้อมในเรื่องผู้สืบทอดงานในกรณีที่ตนไม่สามารถปฏิบัติหน้าที่ได้ไว้แล้ว

-   คณะกรรมการบริษัทได้กำหนดโครงสร้างสำหรับการพัฒนาผู้บริหาร
    โดยมอบหมายให้ประธานเจ้าหน้าที่บริหารรายงานเป็นประจำทุกปีถึงสิ่งที่ได้ดำเนินการไปในระหว่างปี
    และพิจารณาควบคู่กับแผนการสืบทอดงาน

9.4 การดูแลเรื่องการใช้ข้อมูลภายใน

บริษัทมีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่นรวมถึงการซื้อขายหลักทรัพย์ของบริษัท
โดยมีวิธีการดูแลผู้บริหารในการนำข้อมูลภายในของบริษัทไปใช้ประโยชน์เพื่อส่วนตนหรือผู้อื่น ดังนี้

1. ดำเนินการแจ้งให้ผู้บริหารฝ่ายต่างๆ
เข้าใจถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา 59
และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

2.
ดำเนินการส่งหนังสือเวียนแจ้งให้ผู้บริหารทราบว่าผู้บริหารที่ได้รับทราบข้อมูลภายในที่เป็นสาระสำคัญ
รวมถึงข้อมูลงบการเงินของบริษัท
ซึ่งมีผลกระทบต่อการเปลี่ยนแปลงราคาหลักทรัพย์ควรหลีกเลี่ยงหรืองดการซื้อขายหลักทรัพย์ของบริษัท
ในช่วงระยะเวลา 1 เดือนและห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น
ก่อนที่งบการเงินหรือข้อมูลภายในนั้นจะเปิดเผยต่อสาธารณชน

ทั้งนี้
บริษัทได้กำหนดโทษในกรณีที่มีการฝ่าฝืนในการนำข้อมูลภายในของบริษัทไปใช้เพื่อประโยชน์ส่วนตัวไว้ในระเบียบของบริษัท
โดยมีโทษตั้งแต่การตักเตือนด้วยวาจาจนถึงขั้นให้ออกจากงาน

9.5 บุคลากร

จำนวนพนักงานของบริษัท ณ วันที่ 31 ธันวาคม 2555 มีจำนวน 561 คน โดยมีรายละเอียดดังนี้

-   สายงานหลัก จำนวน 507 คน

-   สายงานสนับสนุน จำนวน 54 คน

9.6 ค่าตอบแทนบุคลากร

ณ วันที่ 31 ธันวาคม 2555 บริษัทได้จ่ายค่าตอบแทนทั้งหมดให้แก่พนักงานของบริษัท

ตามรายละเอียดดังนี้

+--------------------------------------+-------------------------------+
| ค่าตอบแทน                             | จำนวน                         |
|                                      |                               |
|                                      | (ล้านบาท)                      |
+--------------------------------------+-------------------------------+
|   เงินเดือน                            |   252                         |
+--------------------------------------+-------------------------------+
|   ค่าสวัสดิการ                          |   37                          |
+--------------------------------------+-------------------------------+
|   เงินสบทบกองทุนสำรองเลี้ยงชีพ            |   8                           |
+--------------------------------------+-------------------------------+

นอกจากนี้ บริษัทได้จัดค่าตอบแทนอื่นๆ ให้แก่พนักงาน เช่น ค่าเช่าบ้าน ค่าปฏิบัติงานต่างจังหวัด
ค่าล่วงเวลา เงินรางวัลการผลิต เป็นต้น

9.7 นโยบายในการพัฒนาพนักงาน

บริษัทมีนโยบายจัดให้มีการอบรมภายในให้กับพนักงานของบริษัท เพื่อพัฒนาให้พนักงานมีทักษะความรู้
โดยเรียนรู้จากการปฏิบัติจริง และจากคำแนะนำของผู้มีประสบการณ์ในแต่ละสายงาน นอกจากนี้
บริษัทยังส่งเสริมให้พนักงานเข้าอบรมและสัมมนากับหน่วยงานภายนอกอย่างสม่ำเสมอ
ตลอดจนมีนโยบายในการให้ผลตอบแทนกับพนักงานในอัตราที่เหมาะสม
เพื่อจูงใจและรักษาให้พนักงานทำงานกับบริษัทในระยะยาว